Tamara Ognjanović | 05. okt 2015.\nSpecijalni sud, foto: Fonet\nDanas se suđenje nastavlja svedočenjem Stevana Baste, bivšeg pomoćnika načelnika Trećeg odeljenja RDB. Očekuje se da posle njega svedoče i drugi istaknuti pripadnici tajne službe devedesetih – Stevan Nikčević, Branko Crni i Predrag Gikić\nU Specijalnom sudu u Beogradu danas će, svedočenjem Stevana Baste, bivšeg funkcionera Resora državne bezbednosti, biti nastavljeno suđenje osumnjičenima za ubistvo novinara i vlasnika Dnevnog telegrafa i Evropljanina Slavka Ćuruvije.\nU vreme ubistva Slavka Ćuruvije, Basta je bio pomoćnik načelnika Trećeg odeljenja Centra RDB Beograd.\nOn je u izjavi istražnom sudiji 2007. godine naveo da je Resoru državne bezbednosti juna 1998. bio dodeljen zadatak da se „angažuje prema glavnim i odgovornim urednicima listova koji su svojim izveštavanjima o događajima na Kosovu kompromitovali mere” državnih organa i da je on bio određen za koordinatora tih poslova.\nKako se navodi u optužnici Tužilaštva za organizovani kriminal, iz Bastinog iskaza se vidi da je naloženo „represivno angažovanje” prema Slavku Ćuruviji.\nBasta je naveo da je za praćenje aktivnosti Ćuruvije bio zadužen Predrag Gikić, operativni radnik Trećeg odeljenja CRDB Beograd, koji je takođe svedok u ovom postupku.\nProtiv Baste prethodno je vođen postupak zbog pomaganja u pokušaju ubistva lidera SPO Vuka Draškovića u Budvi 2000. godine. Istom optužnicom bili su okrivljeni i bivši načelnik beogradskog centra DB Milan Radonjić i pripadnik tog centra Ratko Romić, optuženi i za ubistvo Ćuruvije, ali su sva trojica početkom septembra oslobođeni optužbi.\nPre toga su bili osuđeni na osam, odnosno sedam godina zatvora, ali je Apelacioni sud tu presudu ukinuo i naložio da se suđenje ponovi.\nOni su bili optuženi da su pružili logističku podršku pripadnicima Jedinice za specijalne operacije za taj atentat.\nPrema saznanjima Cenzolovke, u nastavku suđenja za ubistvo Slavka Ćuruvije trebalo bi da svedoče bivši zamenik načelnika beogradskog centra DB Stevan Nikčević, operativac Trećeg odeljenja tog centra Predrag Gikić i pomoćnik načelnika RDB Branko Crni.\nStevan Nikčević, foto: Ministarstvo trgovine, turizma i telekomunikacija\nNikčević: Kontroverze oko Markovićevog zamenika\nStevan Nikčević, koji je u vreme ubistva bio Radonjićev zamenik, naveo je u iskazu istražnom sudiji da je nalog za tajno praćenje Ćuruvije dan pre ubistva dao direktno okrivljeni Radonjić, koji mu je tada rekao i koji su motivi za praćenje.\nPrema njegovim rečima, to je bilo potpuno u suprotnosti sa ustaljenom praksom koja je podrazumevala da operativni radnici predlažu tu meru zato što imaju određena saznanja, a nju zatim odobravaju nadređeni. O određivanju mere uvek se piše izveštaj i ostaje u evidenciji, rekao je on u istrazi.\nNikčević je bio koministar policije u prelaznoj vladi Srbije nakon petooktobarskih promena, član vladinog Koordinacionog tela za jug Srbije, pomoćnik saveznog ministra policije Zorana Živkovića, pa tokom sledećih deset godina direktor preduzeća Jugoimport SDPR.\nPočetkom 2012. imenovan je za državnog sekretara u Ministarstvu spoljne i unutrašnje trgovine. Trenutno je državni sekretar u Ministarstvu trgovine, turizma i telekomunikacija.\nPočetkom dvehiljaditih, Nikčevićevo saslušanje više puta je javno tražio Jovo Ćuruvija, brat ubijenog novinara, pozivajući se na to da je Nikčević u vreme ubistva bio zamenik Milana Radonjića.\nLider SPO Vuk Drašković u decembru 2003. godine izjavio je za Danas da je upravo Nikčević, ubrzo posle pada Miloševićevog režima, obelodanio RDB-ov dosije „Ćuran“ o tajnom praćenju Slavka Ćuruvije.\nIz tog dosijea videlo se da su pripadnici DB neobično intenzivno počeli da prate Ćuruviju nekoliko dana pre ubistva. Posle 5. oktobra, u vreme prelazne vlade i koministara unutrašnjih poslova, u policiji i RDB saslušano je 27 pripadnika Devetog odeljenja Centra DB Beograda, koji su učestvovali u praćenju Ćuruvije.\nIsti pripadnici Službe pratili su i Vuka Draškovića 3. oktobra 1999, kada su na Ibarskoj magistrali ubijena četiri člana SPO.\nNekadašnji potpredsednik Vlade Srbije Žarko Korać govorio je da Nikčević ne bi trebalo da bude koministar sve dok se ne ispita njegova uloga u ubistvu Ćuruvije, ali je bilo i onih koji su isticali Nikčevićeve zasluge za postojanje i objavljivanje dosijea „Ćuran“.\nPrema toj tezi, Nikčević je, kao Radonjićev zamenik, naredio da se dosije vodi iako za to nije postojala obaveza u vreme bombardovanja, a kasnije je on taj dosije i objavio.\nGikić: Prisluškivao Ćuruviju od septembra 1998.\nNaredni svedok, Predrag Gikić, od 1998. do maja 1999. radio je kao operativac Trećeg odeljenja CRDB Beograd, u odseku za borbu protiv ekstremizma. Posle toga je prešao na mesto šefa Analitike u tom centru, gde je radio do 2001. godine.\nKako je naveo u iskazu tokom istrage, praćenje Ćuruvije počelo je da se sprovodi od septembra 1998, čemu je prethodila odluka RDB da se formira tim koji će pratiti pisanje medija o okolnostima suzbijanja terorizma na Kosovu.\nNjegov zadatak bio je da obavi analizu tekstova i sastavi informacije o tome. U septembru 1998. dobio je zadatak da prisluškuje Ćuruvijin telefon, i kućni i redakcijski, o čemu je pisao izveštaje. Prisluškivanje je, prema njegovim rečima, trajalo do 23. marta 1999. godine.\nCrni: Markovićev pomoćnik od najvećeg poverenja\nBranko Crni svedočiće kao nekadašnji pomoćnik Radomira Markovića. Njih dvojica su 2009. pravosnažno oslobođeni optužbi za odavanje državne tajne, odnosno za narezivanje i iznošenje iz DB računarskog diska sa dosijeima 15 političara, uglavnom iz tadašnjeg DOS.\nCrni je Tužilaštvu dao iskaz o radu RDB u ratnim uslovima tokom NATO bombardovanja 1999, o dokumentima i procedurama i o unutrašnjoj organizaciji Službe. O samom ubistvu Ćuruvije, kako on tvrdi, nije znao ništa.\nU vreme ubistva 11. aprila 1999. bio je pomoćnik za operativne poslove tadašnjeg načelnika RDB Radomira Markovića, a na to mesto je došao sa pozicije načelnika za kontraobaveštajnu zaštitu srpske i savezne vlade.\nPosle petooktobarskog prevrata označen je kao Markovićev blizak saradnik od najvećeg poverenja. Takođe je dovođen u vezu sa selektivnim uništavanjem dokumentacije i arhive RDB odmah nakon 5. oktobra 2000, kada je, prema informacijama nedeljnika Vreme, uništeno 11.000 dokumenata, što spaljivanjem, što čišćenjem računarskih hard-diskova pod kriptozaštitom.\nZa ubistvo Ćuruvije 11. aprila 1999. godine optuženi su bivši načelnik Resora DB Radomir Marković i bivši načelnik beogradskog centra DB Milan Radonjić, kao organizatori, pripadnik rezervnog sastava tog resora Miroslav Kurak, koji je u bekstvu, kao neposredni izvršilac, i Ratko Romić, u vreme ubistva glavni obaveštajni inspektor Druge uprave RDB, optužen da je drškom pištolja udario po glavi Branku Prpu koja je u vreme ubistva bila sa Ćuruvijom.\nU svojim izjašnjavanjima pred sudskim većem, optuženi bivši načelnik DB Radomir Marković, Radonjić i Romić negirali su učešće u ubistvu Ćuruvije.\nDo sada su svedočili ćerka ubijenog vlasnika i urednika Dnevnog telegrafa Jelena Ćuruvija, jedini svedok ubistva Branka Prpa i bivši načelnik beogradskog centra RDB Momir Radosavljević, smenjen sa te funkcije pet dana uoči ubistva Ćuruvije.\n← HND: Novinari se žale na pozive i intervencije iz HDZ-a\nSaopštenje Slavko Ćuruvija fondacije povodom nastavka suđenja za ubistvo Slavka Ćuruvije →


Objavljena Mapa Registra mera i podsticaja regionalnog razvoja - MARSH online\nPočetna Vesti Društvo Objavljena Mapa Registra mera i podsticaja regionalnog razvoja\nAgencija za privredne registre (APR) je objavila Mapu Registra mera i podsticaja regionalnog razvoja, na kojoj su prikazani skupovi informacija o ulaganjima države, privrednom razvoju i privrednim potencijalima, sa polugodišnjim podacima za 2020. godinu.\n“Podaci pokazuju da su realizatori podsticaja regionalnog razvoja, i pored vanrednog stanja proglašenog zbog pandemije bolesti izazvane korona virusom, uspeli da u prvoj polovini ove godine realizuju sredstva podsticaja u značajnom obimu i da je podrška države prevashodno bila namenjena privredi”, ističe APR.\nOd ukupno realizovanih ulaganja u iznosu od 76,3 milijarde dinara, 60 procenata se odnosi na podsticaje usmerene privrednim društvima i preduzetnicima.\nIznos podsticaja isplaćenih mikro, malim i srednjim privrednim društvima je veći za 58 procenata, a velikim društvima za 19,7 posto u odnosu na isti period prošle godine.\nAPR navodi da je privrednim društvima je preko Ministarstva građevinarstva, saobraćaja i infrastrukture isplaćeno 23,1 milijarda dinara što je 52 procenta ukupnih podsticaja za tu vrstu korisnika.\nPrivredna društva su preko republičkog Fonda za razvoj dobila 7,9 milijardi dinara, ili 17,6 procenata ukupnih ulaganja usmerenih privrednim društvima.\n“Poljoprivrednim gazdinstvima je u prvih šest meseci ove godine isplaćeno 9,3 milijardi dinara podsticajnih sredstava, što čini 78,8 procenata ukupnih prošlogodišnjih ulaganja”, navodi APR.\nKako se navodi u informaciji objavljenoj na sajtu APR, učešće bespovratnih sredstava u ukupno realizovanim podsticajima u prvoj polovini 2020. godine iznosi 85 posto ukupnih ulaganja i ta sredstva su za 18 procenata veća u odnosu na isti period prethodne godine.\nPrethodna objava POTREBNA RADNICA ZA RAD U BRZOJ HRANI\nSledeća objava Zaštitnik građana traži stavljanje van snage odluke o oduzimanju “Dece ulice” po hitnom postupku


14.04.2021. / 14:13\nBANJALUKA – Dobit Centralne banke BiH u prošloj godini iznosila je 7,9 miliona KM i drastično je smanjena u odnosu na 2019. kada je iznosila 22,5 miliona maraka.\nOperativni prihodi CB BiH lani su smanjeni za 4,7 miliona KM, dok su troškovi neznatno povećani.\nU finansijskom izvještaju Centralne banke navodi se da pad finansijskog rezultata prije rezervacija za očekivane kreditne gubitke lani u odnosu na 2019. godinu odražava posljedice operacija CB koje je bilo neophodno preduzeti s ciljem očuvanja stabilnosti domaće valute, garantovanja konvertibilnosti KM i doprinosa sveukupnoj finansijskoj stabilnosti u BiH.\n„Značajan rast monetarne pasive CB je dominantno prouzrokovan RFI aranžmanom koji je Centralnu banku izložio dodatnim kamatnim rashodima po osnovu njenih bruto deviznih rezervi. Uzimajući u obzir funkciju, osnovne ciljeve i zadatke, neto dobit Centralne banke se ne može koristiti kao finansijska mjera uspješnog poslovanja“, navodi se u izvještaju.\nU Centralnoj banci su naveli da se tokom cijele 2020. godine poslovanje banke odvijalo u uslovima neizvjesnosti i otežanog sprovođenja njenih zadataka i aktivnosti usljed proglašenja pandemije virusa korona.Navode da je proglašenje nastanka stanja\nprirodne i druge nesreće u BiH 17. marta 2020. godine dovelo do povećane privremene tražnje za KM novčanicama i EUR novčanicama od strane domaćih komercijalnih banaka.\nNaknade rukovodstva banke\nU izvještaju se navodi i da su ukupne naknade članovima ključnog rukovodstva CB u 2020. godini iznosile 889 hiljada KM, od čega se 556 hiljada KM odnosilo na plate i ostale naknade, a 333 hiljade KM na poreze i doprinose. U odnosu na 2019. taj iznos je manji za 43.000 KM.\n„Iznenadna povećana tražnja za KM novčanicama je uspješno realizovana kroz trezore Centralne banke i račune rezervi komercijalnih banaka. Raspolaganje dovoljnom količinom gotovog novca u trezorima je omogućilo nesmetano izvršavanje zakonskih obaveza Centralne banke po pitanju garantovane konvertibilnosti KM koja niti jednog momenta nije bila ugrožena“, dodaje se u izvještaju banke.\nNa kraju 2020. godine ukupni depoziti 24 banke u BiH kod CB su iznosili 5,9 milijardi KM i veći su za oko 200 miliona u odnosu na kraj 2019. godine.\nTagovi: centralna bankadobit


Edukativne tribine na temu zelene poljoprivrede u februaru u Štitaru i Prnjavoru – Podrinske\nEdukativne tribine na temu zelene poljoprivrede u februaru u Štitaru i Prnjavoru\nEdukativne tribine na temu zelene poljoprivrede biće održane u Štitaru 10. i Prnjavoru 11. februara, najavljeno je na konferenciji za novinare Pokreta za Šabac Zelenih Srbije prošlog četvrtka. Kako je istakao predsednik GO Šabac Zelenih Srbije dr Dejan Pavlović, Srbija danas raspolaže jednim resursom koji bi cela Evropa želela da ima, a to je plodno i još uvek relativno nezagađeno zemljište, ali je problem što negativno tretiranje dovodi do sve većeg zagađenja. Master analitičar zaštite životne sredine Danijela Gavrić pojasnila je značaj primene tehnologije kompostiranja za dobijanje kvalitetnog organskog đubriva, dok je proizvođač aronije iz Male Vranjske Željko Dimitrić govorio o višestrukoj koristi organske proizvodnje.\nOsiromašenje zemljišta u sadržaju humusa, sve veće korišćenje veštačkih đubriva i hemijskih sredstava, nelegalno gajenje genetički modifikovanih useva i smanjenje stočnog fonda sa posledičnim gotovo potpunim izostankom korišćenja stajskog đubriva, dovode do sve većeg zagađenja zemljišta i poremećaja njegove biološke i biohemijske strukture, upozorio je dr Pavlović.\n-Mere koje mogu povratiti narušenu ravnotežu u poljoprivrednom ekosistemu, a u manjem obimu su zaživele na teritoriji Šapca, su kompostiranje i organska poljoprivredna proizvodnja. Značaj kompostiranja je toliki da ćemo mi tražiti od Gradske uprave da se JKP „Stari grad“ Šabac, ukoliko je to potrebno, doregistruje za proizvodnju i promet komposta i da se u ovaj projekat ozbiljno krene. Ponosni smo na usvajanje Deklaracije o organskoj proizvodnji koja je postavila temelje za početak rada Organske pijace u Šapcu i izdvajanje budžetskih sredstava za sertifikaciju organske proizvodnje i nabavku semenskog i sadnog materijala. Očekujem da će sve više poljoprivrednih proizvođača i onih koji to nisu, uz ove podsticajne mere, skupiti hrabrosti da uđu u vode organske proizvodnje- istakao je dr Pavlović.\nGrad Šabac prikuplja komunalni otpad sa cele svoje teritorije. Trećina ukupno prikupljenog otpada je zeleni otpad koji ne mora da se odlaže na Regionalnu deponiju „Srem- Mačva“, već može kompostiranjem da se preradi u veoma kvalitetno organsko đubrivo. Grad bi na taj način godišnje štedeo oko 300.000 evra koje plaća za udeponovanje na regionalnoj deponiji, a istovremeno bi dobijao visoko kvalitetno đubrivo koje bi se koristilo u poslovanju JKP „Stari grad“ Šabac.\n-Prošle godine smo započeli inovativnu tehnologiju kompostiranja koja je Grad Šabac svrstala među prve gradove u Srbiji koji su započeli iskorišćavanje zelene biomase za dobijanje gotovog produkta, odnosno komposta. Prošlogodišnje istraživanje u Gradskom zelenilu pokazalo je da tehnologija kompostiranja može doneti veoma velike prednosti u pogledu zaštite životne sredine i iskoršićavanja jednog prirodnog obnovljivog resursa za dobijanje komposta, jedinog prirodnog organskog đubriva koje se koristi za prihranjivanje zemljišta, poboljšavanje homogenosti i mikrobiološke strukture zemljišta. Pokušaćemo da održimo prezentacije o prednostima i važnosti iskorišćavanja komposta u svim prigradskim mesnim zajednicama- navela je Gavrić, dodajući da bi rezultat toga bili zdraviji proizvodi sa poljoprivrednih površina, zdravija hrana i bolje zdravlje našeg stanovništva.\nKako je istakao Dimitrić, koristi organske proizvodnje su višestruke. Organski proizvodi imaju povećan sadržaj hranljivih materija, a u sebi ne sadrže pesticide, teške metale, niti bilo koje druge štetne supstance. Na manjoj površini može da se dobije mnogo veći prinos, zbog veće cene organskih proizvoda i veće potražnje. Misleći o zdravlju svoje porodice, odlučio se za proizvodnju zasnovanu na organskim principima, kojom se bavi od 2013. godine, na površini od 70 ari, u selu Mala Vranjska. Uz najavljene podsticaje Grada, kako je rekao, planira da proizvodnju u budućnosti proširi.


Mihajlović o proslavi “Oluje”: Niko ne može da napreduje na suzama i stradanju | Ekspres.net\nMihajlović o proslavi “Oluje”: Niko ne može da napreduje na suzama i stradanju\nNisam sigurna da iko na ovom svetu može da napreduje na suzama i na stradanjima drugog naroda, izjavila je danas potpredsednica vlade i ministarka građevinarstva, saobraćaja i infrastrukture Zorana Mihajlović komentarišući to što Hrvatska slavi vojno-policijsku akciju “Oluja”.\nNavela je da je Srbija juče obeležila “Oluju”, da će to činiti svake godine, te da je za Srbiju “Oluja” najtužniji dan, tokom koje je iz Hrvatske proterano 250.000 Srba i više od 1.000 ubijeno.\n“Ja nisam od onih koji će reći ”da, baš mi je žao što nisam uzela pušku pa se borila”, kao što smo to imali priliku da čujemo od zvaničnika Hrvatske”, rekla je Mihajlović odgovarajući na pitanje novinara tokom posete Apatinu.\nNaglasila je da hoćemo da sačuvamo naše sećanje i u tom smislu navela i da je važno što 4. avgust obelažavaju zajedno Srbija i Republika Srpska.\n“Nekako je to sve bilo sa strane, nekako niko nije hteo da priča o tome ranije. Obeležavaćemo 4. avgust stalno, ali s druge strane Srbija ide i hoće da bude savremena i moderna država. Mi smo za dogovor sa svima, ali pustite nas da imamo naša sećanja na tužne dane koji to jesu”, poručila je Mihajlovićeva.\nTags akcija Olujaproslava u kninuZorana Mihajlović\nMihajlović: Država ne duguje izvođačima nijedan dinar Mihajlović: Zabrana ulaska srpskim zvaničnicima pokazuje nespremnost Prištine na dijalog Plenković: Oluja je bila veličanstvena akcija za ponos, donela je mir i slobodu Jeremić: Ne smemo dozvoliti neki novi Jasenovac


Drašković: Povampiruje se duh nacionalizma : Nadlanu.com\nDrašković: Povampiruje se duh nacionalizma\nBEOGRAD, 9. marta 2011. (Beta) - Predsednik Srpskog pokreta obnove Vuk Drašković upozorio je povodom 20. godišnjice devetomartovskih demonstracija u Beogradu, da se "povampiruje" duh nacionalizma koji Srbiju "slabi i sramoti i svađa je sa susedima i demokratskim svetom".\n"Kako drukčije razumeti državnu strategiju da se Srbima u Hrvatskoj vrati konstitutivni status iz vremena Jugoslavije? Ili zahtev da isti status dobiju i Srbi u Crnoj Gori, koja je sebe definisala kao državu građana a ne nijednog naroda, pa ni crnogorskog? Kako bismo reagovali da Hrvatska i Crna Gora zatraže isto i od Srbije? Šta to radimo i zašto?", rekao je Drašković u intervjuu za dnevni list Danas od srede.\nDrašković, čija je stranka deo vladajuće koalicije, ocenio je da će rekonstrukcija vlade biti "krečenje fasade" ako ne usledi promena državne strategije.\n"Moraju se saseći rasipništvo i mnoge Kolubare. Nekoliko stotina miliona evra godišnje plaćamo iluziju 'očuvanja suvereniteta nad Kosovom", rekao je on i zapitao koliko će koštati ministarska konferencija nesvrstanih i "šta će taj skup državi koja hoće status kandidata u EU".\nUpitan da li činjenica da SPO danas u mnogo manjoj meri učestvuje u kreiranju društvenih prilika i vlasti u Srbiji od Socijalističke partije Srbije donekle predstavlja poraz srpskog društva ili njegov lični, Drašković je odgovorio da je to i njegov i poraz društva u Srbiji.\n"To jeste poraz i našeg društva i moj lični i poraz svih koji su se deset godina žrtvovali za novu, evropsku Srbiju", rekao je on.


Početak radionice „Odnosi s javnošću - Operativna sigurnost“\nRadionica „Odnosi s javnošću (OSJ) - Operativna sigurnost“ (Public affairs vs. Operational security), na kojoj učestvuju pripadnici Oružanih snaga Bosne i Hercegovine, počela je sa radom 21.09.2015. godine u Domu OS BiH u Sarajevu, a ista je organizirana od strane Zajedničkog štaba OS BiH i uz podršku Ureda za odbrambenu saradnju (ODC) Ambasade SAD-a u BiH i Nacionalne garde Marylanda.\nPlanirano je da se radionica realizira u dva dijela, u Sarajevu i Banja Luci, u periodu od 21. do 24.09.2015. godine, a na istoj će učestvovati preko 50 pripadnika OS BiH.\nRadionica je planirana, pripremljena i organizirana po Planu bilateralne vojne saradnje OS BiH i OS SAD – Nacionalne garde savezne američke države Maryland, odnosno Planu realizacije tzv. „Mil to Mil“ (M2M) događaja za 2015. godinu.\nRadionica je organizirana od strane ZŠ OS BiH uz podršku Ureda za odbrambenu saradnju (ODC) Ambasade SAD-а u BiH i Nacionalne garde Marylanda – strateškog partnera OS BiH u izgradnji i jačanju operativnih sposobnosti i kapaciteta OS BiH.\nOvaj važan događaj obuke su otvorili brigadir Mario Andrić, načelnik Uprave za operacije i obuku, u svojstvu izaslanika načelnika ZŠ OS BiH general pukovnika Ante Jeleča, te major Jake Andrews, šef Ureda za odbrambenu saradnju (ODC) Ambasade SAD-а u BiH.\nCilj radionice je da se pripadnici OS BiH, koji se bave poslovima OSJ i sigurnosti, upoznaju i sagledaju metode, sadržaje i načine realizacije štabne funkcije OSJ u podršci izvođenja operacija NG savezne američke države Maryland, unaprijede efikasnost rada i sagledaju ograničenja koje operacijama OSJ nameće princip operativne sigurnosti, kao i da poboljšaju kvalitet i brzinu izrade i odobravanja produkata OSJ u procesu planiranja i izvršenja vojnih operacija.\nIzvođači obuke na radionici će biti brigadir Charles Kohler, kapetan Jason Yankee i stariji vodnik I klase Thaddeus Harrington iz NG Marylanda i pukovnik Zoran Pepić iz ZŠ OS BiH.\nRealizacija radionice će pomoći izgradnji i jačanju operativnih sposobnosti, taktika, tehnika i procedura iz oblasti OSJ i operativne sigurnosti, a posebno na taktičkom nivou komandovanja i kontrole (C2).\nOčekuje se da se na ovom planu iznađu efikasna rješenja koja se mogu primjeniti u izvođenju vojnih operacija OS BiH i time doprinese daljoj izgradnji i jačanju ineroperabilnosti i kompatibilnosti OS BiH na tranzicijskom putu naše zemlje ka NATO-u.


fudbalska reprezentacija srbije najnovije portugal dva scenarija\nPodsetimo, večeras je trenutak iz 67. minuta doneo mnogo radosti, kada je Vlahović iskoristio dodavanje Veljkovića, a potom matirao Morisa. Sada je vreme za kalkulacije!\nOvaj trijumf ne samo da nas je postavio na čelo grupe A ispred Portugala (uz meč više), već je i definitivno omogućila plasman u baraž našoj reprezentaciji ukoliko se ne domogne prvog mesta. Ali to nije opcija!\nFudbaleri Srbije bi drugo mesto u grupi mogli matematički da obezbede već u utorak uveče pobedom nad Azerbejdžanom na Marakani, ali tim Dragana Stojkovića Piksija se sigurno neće tek tako, i sigurno ne sad, predati u borbi za prvo mesto, iako zaostajemo za ta dva boda Ronaldovom timu.\nMeđutim, za plasman sa prvog mesta postoje dva scenarija:\nDa se "orlovi" direktno kao prvoplasirana ekipa, ukoliko naravno trijumfuju nad Azerbejdžanom i Portugalom u preostale dve utakmice u grupi, bez obzira na ishode drugih utakmica.\nDa kao drugi u grupi, preko baraža, igramo doigravanje sa nekim od drugoplasiranih ekipa iz ostalih grupa.\nE tu postoji jedan problem. Put kroz baraž je i te kako teži jer će u trci učestvovati čak 12 selekcija (10 drugoplasiranih i 2 iz prošlogodišnje Lige nacija koje se nisu plasirale), a koje će se kroz tri staze (polufinale i finale) boriti za tri preostala mesta na Mundijalu u Kataru, preneo je "Telegraf".\nTakođe, Srbija će ostati prva na tabeli ako recimo Portugal u utorak ne dođe do pobede nad Luksemburgom, kao ni Irskom pre nas.\nRival: Azerbejdžan (12. oktobar, domaćini)\nPortugal (14. novembar, gosti)\nRaspored Portugala do kraja:\nRival: Luksemburg (12. oktobar, domaćini)\nRepublika Irska (11. novembar, gosti)\nSrbija (14. novembar, domaćini)\nVIDEO Koškanje među igračima Srbije i Luksemburga posle sporne situacije


"Tužiću te kod Vučića i Dačića!" - Sportske.net\n"Tužiću te kod Vučića i Dačića!"\nSudije se obratile pismom čelnicima saveza zbog pritisaka i pretnji koje trpe. Čelni ljudi fudbala se pozivaju na političare iz vlasti!\nDevedesetih su se sudije bojale kriminalaca, danas političara.\nNaime, naši najbolji arbitri su podigli glas posle pretnji i pritisaka sa kojima se suočavaju.\nU otvorenom pismu savezu koji se često u ovakvim situacijama ponaša kao noj, naši internacionalni arbitri su ukazali na ono što se dešava iza kulisa.\n"Obaveštavamo vas o pritiscima koje javno ispoljavaju čelni ljudi nekih klubova JSL i PLS. Na delu su uvrede, poniženja, vređanje dostojanstva, integritata sudija", napisale su sudije uz podsećanje na uspehe na međunarodnoj sceni.\n"Pojedinci iz klubova prilikom pritisaka se pozivaju na predsednika i potrpredsednika vlade tvrdeći da imaju njihovu podršku i da će ih obavestiti ako suđenje ne bude zadovoljavajuće", otkrivaju arbitri na čeku sa našim najboljim sudijom Miloradom Mažićem.\nOni dodaju da su spremni da Ivici Dačiću i Aleksandru Vučiću saopšte koji ljudi zloupotrebljavaju njihova imena na ovaj način.\nNa kraju sudije su poručile da će, ako se ovakva situacija nastavi odbiti da sude i da bi FSS mogao da angažuje arbitre iz inostranstva.\nSudijska komisija koja je deo saveza bi trebalo da organizuje sastanak sa čelnicima saveza kako bi arbitri izneli Tomislavu Karadžiću i njegovim saradnicima sve probleme sa kojima se susreću.


Nedimović: Država će nastaviti da pruža podršku poljoprivrednicima - Radio televizija Pančevo\nNedimović: Država će nastaviti da pruža podršku poljoprivrednicima\nKovin Najvažnije Vesti\n6. decembra 2019. 10. decembra 2019. 0984\nMinistar poljoprivrede, šumarstva i vodoprivrede u Vladi Republike Srbije, Branislav Nedimović, i predsednica Opštine Kovin, Sanja Petrović, obišli su gazdinstva Miodraga Stankovića u Bavaništu, Aleksandra Radojevića u Kovinu i Vuka Stefanova u Pločici. Ministar Nedimović izjavio je da će država nastaviti da pruža podršku poljoprivrednicima, kao i pomoći mladima da ostanu na selu i bave se poljoprivredom.\nObilazeći poljoprivredna domaćinstva u Bavaništu, Kovinu i Pločici, ministar poljoprivrede Branislav Nedimović razgovarao je sa poljoprivrednicima o aktuelnim problemima i pogodnostima koje mogu ostvariti. Ministar je odgovarao na pitanja koje se odnose na različite oblasti poljoprivrede. Poljoprivrednici su dobili savete koji će im pomoći da poboljšaju proizvodnju, rekla je Ljiljana Stefanov, poljoprivrednica.\nDržava će i u narednom periodu pomagati poljoprivrednike u različitim oblastima, ali i pružati podršku mladim poljoprivrednicima, istakao je ministar Nedimović. Konkurs za podršku mladim poljoprivrednicima traje do 31. decembra.\nPrema rečima predsednice Opštine Kovin, Sanje Petrović, poseta ministra Branislava Nedimovića je važna za poljoprivrednike, pošto su mogli dobiti konkretne informacije, kao i savete za napredak u radu.\nPored ministra Branislava Nedimovića i predsednice Opštine, poljoprivredna gazdinstva obišli su i predstavnici lokalne samouprave.\nRukometaši i košarkaši u subotu, odbojkašice u nedelju\nNovi rebalans budzeta za 2019 godinu\n“Pasuljijada” – dobra prilika za druženje\nNikoleta Dragaš 8. avgusta 2020. 29. avgusta 2020.\nJasmina Petkovic 5. maja 2021. 5. maja 2021.


SEEbiz.eu / HR / Vučić: Opozicija napravila katastrofalnu grešku neredima na protestima\nAleksandar Vučić srpska opozicija Jedan od pet miliona\nDatum objave: 18.03.2019. - 13:49:00\nZadnja izmjena: 18.03.2019. - 13:51:35\nBEOGRAD - Predsednik Srbije Aleksandar Vučić izjavio je danas da je opozicija napravila katastrofalnu grešku neredima na protestima, za koje je rekao da su posledica besa, frustracije, nemoći i nedostatka političkog programa.\n"Mi smatramo da je važno da se dijalog odigrava u parlamentu, za tu vrstu razgovora smo uvek spremni", kazao je Vučić.\nNeće biti nasilja ako bude biće kažnjeno\nPredsednik Srbije Aleksandar Vučić ponovio je danas, povodom opozicionih demonstracija, da ne očekuje da će doći do nasilja ali da će ono svakako biti kažnjeno ukoliko se dogodi.\n"Ne očekujem da se nasilje dogodi, ali ako se dogodi ono neće biti nekažnjeno", rekao je Vučić novinarima u Beogradu i dodao da je pitanje da li u tim dogadjajima ima elemenata krivičnog dela nešto na šta treba da odgovori tužilaštvo i da on time neće da se bavi.\nOn je rekao da samo želi da se bavi svojim poslom jer je nedelja pred nama veoma važna, s obzirom će imati značajne razgovore sa investitorima, da će u nedelju 24. marta biti obeležena 20. godišnjica NATO agresije a da će vojna parada biti održana na Dan pobede 9. maja.\n"Gledao sam to dva dana i pozivao ih da se ne iživljavaju nad novinarkama u desku RTS-a, već da udju kod mene. Ali nisu. Tako da, kako bih vam rekao, ne mogu više... Imam mnogo posla i hoću time da se bavim. Svako da radi svoj posao, samo da ne bude nasilja. Ko ga počini odgovaraće", rekao je on.\nVučić je ocenio da će dogadjaji u Beogradu uticati na turizam i investicije i mnoge druge stvari ali da su predstavnici opozicije i do sada radili "mnogo gore stvari".


Radio România Internaţional/ Vesti/ Vesti 12.06.2019\nPredsednik Rumunije, Klaus Johanis zatražio je danas od Vlade da usvoji mere za brzu konsolidaciju javnih finansija i sakupljanje prihoda u buđetu, u kontesku u kojem kako istiće predsednik problemi se produbljavaju. Prisutan na plenarnoj sednici Koalicije za razvoj Rumunije predsednik je podsetio da na početku godine je vratio u parlamentu na ponovno razmatranje državni buđet za 2019 godinu. On tvrdi da socijal-demokrate iz vladajuće koalicije zanemarili su investicije u korist nekih kratkoročnih politika i da će ova stvar koštati sve u budućnosti. Predsednik je dodao da u poslednjem periodu poslovna sredina se suočava sa problemima zbog primene nekih nepromišljenih mera. Investitori i privatni poslodavci osečaju akutnu potrebu za modernizaciju i razvoj infrastrukture dodao je predsednik koji je obrazložio da se ne odnosi samo na autoputeve, već na sve što znaći moderni život za građane: bolnice, škole, železnica, aerodromi, energetska infrastruktura i javne usluge, kao i digitalna infrastruktura.\nDanas je pročitan u Parlamentu Rumunije tekst inciative o nepoverenju protiv Vlade Socijal Demokratske Stranke i Alijanse Liberala i Demokrata koju je podnela opozicija desne orientacije. Da bi pala vlade koju predvodi predstavnica socijaldemokrata Viorika Dančila potrebno je 233 senatora i poslanika. Opozicija koju saćinjavaju Nacionalna Liberalna Stranka, Unija Spasite Rumunije i Stranka Narodni Pokret ima ukupno 150 parlamentaraca i potrebna joj je podrška stranke Pro Rumunija bivšeg socijaldemokratskog premijera Viktora Ponte, onih iz Demokratskog Saveza Mađara u Rumuniju, predstavnika nacionalnih manjina i nekih parlamentaraca aktulene vlasti. S druge strane, premijerka Viorika Dančila zahteva od parlamentaraca socijaldemokrata da budu prisutni u dvorani da bi obezbedili cenzus, ali da ne glasaju.\nPredsednik Senata Rumunije, Kalin Popesku Taričanu boravi danas i sutra u zvaničnu posetu Francuskoj na poziv kolege Gerarda Laršera. Poseta se upiše u postupku parlamentarne diplomatije, u pravcu produbljavanja političkog dijaloga i konsolidacije tradicionalnih specijalnih odnosa prijateljstva sa ovom zemljom. Istovremeno Kalin Popesku Taričanu učestvuje od sutra do subote u Parizu na 20 zasedanje Udruženja senata iz Evrope.\nRumunska Direkcija za borbu protiv organizovanog kriminala i terozima i Generalno tužilaštvo Bugarske potpisali su danas sporazum o bilateralnoj pravnoj saradnji u cilju direktne saradnje između strana potpisnica za zajednički i efikasni pristup borbe protiv organizovanog kriminala i terorizma. Na ceremoniji potpisivaqnja učestvovali su šef Direkcije za borbu protiv organizovanog kriminala i terorizma, Feliks Banila, generalni tužilac Vrhovnog kasaciong suda, Bogdan Liku i Sotir Cacarov od strane generalnog tužilaštva Bugarske. Sporazum predstavlja novi instrument u borbi za uništenje transnacionalnih organizovanhi kriminalnih grupa, obezbeđujući razmenu podataka, operativnih informacija, kao i aspekte vezane za zakonodavstvo i nadležnost u oblastima od zajedničkog interesa.


U Kuršumliji koronom zaražena trudnica - juGmedia\nU Kuršumliji koronom zaražena trudnica\nSupruga pacijenta koji je preležao korona virus takođe je pozitivna, a kako pacijentkinja nije želela da boravi u zdravstevnoj ustanovi i ide na dalje lečenje, na predlog sanitarnog inspektora ona je upućena u kućnu izolaciju.\nOvo je za zvanični sajt Kuršumlije izjavila direktorka Doma zdravlja Uranija Petrović.\n“Njena klinička slika je stabilna, za nju je u ovom momentu najvažnije da bude u kućnim uslovima kako ne bi dobila još neki virus. Svakodnevno ćemo pratiti njeno zdravstveno stanje, obzirom da se ona nalazi u šestom mesecu trudnoće, a ginekolog će je obilaziti na svaka tri dana”, istakla je Petrović.\nOna je kazala, da je njeno zdravstveno stanje stabilno, te da je proteklih dana urađena laboratorija na Institutu za javno zdravlje u Nišu, kao i bris kojim je potvrđeno da je pacijentkinja takođe pozitivna, s obzirom da je kod njenog supruga bio potvrđen korona virus ali je on u međuvremenu izlečen.


Ćelije krvi iz pupčanika brže ubijaju ćelije raka nego adultne ćelije - PharmaMedica\nPočetna Matične ćelije Ćelije krvi iz pupčanika brže ubijaju ćelije raka nego adultne ćelije\nĆelije krvi iz pupčanika brže ubijaju ćelije raka nego adultne ćelije\nNezrele, ali smrtonosne.\nImunske ćelije iz krvi pupčane vrpce bolje ubijaju leukemijske ćelije nego što to rade adultne ćelije, sugerišu ispitivanja na miševima.\nOvi rezultati su iznenađujući, budući da imunske ćelije fetusa nisu „trenirale“ tokom čitavog života kao adultne imunske ćelije, ali se ipak čini da prepoznaju i uništavaju abnormalne ćelije.\nOsobe s malignitetima krvi poput leukemije moraju da primaju hemioterapiju kako bi uništili ćelije krvi koje uzrokuju njihov rak. Kolateralna šteta je to što bude uništena i većina njihovih zdravih krvnih ćelija, ako ne i sve. Matične ćelije iz transplantata kostne srži koriste se za obnovu njihovih zdravih krvnih ćelija u krvotoku. Transplantat nosi i dodatnu korist: nove imunske ćelije u krvi mogu da pomognu da se dokrajče zaostale maligne ćelije koje su preživele hemioterapiju.\nDonirana krv iz pupčanika – koja sadrži fetalne matične ćelije – sve više se koristi umesto transplantata kostne srži, jer je rizik od odbacivanja manji kod nezrelih ćelija. Međutim, lekari su smatrali da to ima svoju cenu – ako su imunske ćelije u pupčaniku manje agresivne prema primaocu, verovatno su manje agresivne i prema zaostalim leukemijskim ćelijama.\nIpak ne toliko neiskusne\nNo, eksperiment na miševima pokazao je upravo suprotno. „Mislili smo da su ćelije beba mnogo mirnije“, kaže član tima Pol Vejz iz dečje bolnice Great Ormond Street Hospital u Londonu. „Pretpostavljali smo da se neće boriti, međutim potpuno je obrnuto“, kaže on.\nVejz i njegove kolege poredili su uticaj ubrizgavanja imunskih ćelija iz krvi odraslih i iz krvi pupčanika u miševe sa vrstom maligniteta ljudske krvi zvanom B-ćelijski limfom. Tumori su brzo nestali kod miševa koji su primili fetalne imunske ćelije, ali su nastavili da rastu kod onih koji su primili adultne ćelije.\nKada su istraživači pregledali uzorke tumora iz životinja pre nego što su ih uništili, otkrili su da su fetalne ćelije pokrenule brzu proizvodnju CD4 ćelija, belih krvnih zrnaca koja upravljaju odgovorom imunološkog sistema na tumore i viruse. Štaviše, tumori su se brzo ispunili CD8 ćelijama, ćelijama-ubicama koje zapravo ubijaju maligno tkivo.\nRezultat je predstavljao iznenađenje, budući da se oduvek pretpostavljalo da bi, u poređenju sa „iskusnim“ adultnim ćelijama, imunske ćelije u pupčaniku bile previše neiskusne da prepoznaju i ubiju abnormalne ćelije. „Umesto toga, izgleda da mogu da prionu na posao bez vežbanja“, kaže Vejz. On spekuliše da bi ove ćelije mogle imati posebne imunološke sposobnosti koje pružaju neposrednu zaštitu rastućem fetusu. „Drugim rečima, upotreba krvi iz pupčanika mogla bi biti bolji izbor da se dokrajči leukemija“, kaže on.\nNovosti u lečenju sistemske skleroze


Policajac pod vatrom uspeva da onesposobi begunčevo vozilo savršenim manevrom\nIzvođenje uspešnog PIT manevra ne predstavlja lagan zadatak, ali policajac na ovom snimku uspeva da ga odradi sa daleko manjim vozilom od targetiranog i sa mecima koji lete ka njemu...\nNe samo da je uspešno izveo ovaj policijski manevar, već kako deluje, on je tokom čitavog događaja deluje potpuno neopterećen svim opasnostima kojima je okružen.\nPočetkom aprila, tridesetdvogodišnji Čarls Karsvalef naterao je policajca na dugu poteru sa novim Grand Wagoneer modelom. Jeep model je onesposobljen odmah nakon vešto izvedenog i kompletiranog PIT manvervra, ili taktičkom intervencijom vozilom, kao što možete videti na snimku ispod. Za volanom policijskog Dodge Charger modela nalazio se državni policajac Oklahome, Brak Miler.\nLokalne vlasti su pratile Karsvela zbog sumnje da je umešan u oružanu pljačku, nakon što je stiglo obaveštenje o njegovom kretanju iz Arizone. Nakon što su patrolni policajci locirali Karsvela, oni su pokušali da ga zaustave, ali je ovaj pokušaj automatski prerastao u jurnjavu kolima koja se protegla čitavim Kanadskim okrugom u Oklahomi, pre nego što se završila u Kilpatriku.\nU veoma kratkom videu, možemo videti svega nekoliko poslednjih minuta potere i način na koji Karsvel cilja i puca na policajca Milera nekoliko puta. Policijski službenik ni u jednom momentu ne uzvraća vatru na gonjenog čoveka i umeto toga uspeva da vešto izbegne nadolazeće metke i onesposobi Grand Wagoneer model dva puta, pre nego što potpuno uspe u tome tokom svog trećeg pokušaja.\nFootage of a chase involving an Oklahoma Highway Patrol Trooper and an armed robbery suspect went viral when it was released to the public.https://t.co/vPTQbJ88cw pic.twitter.com/tlezS3CU0i


HomePolitikaVučević: Očekujem pritiske da se Čanak i LSV izbace iz uprave\nMiloš Vučević (Foto Tanjug/R.P.)\nNOVI SAD – Gradonačelnik Novog Sada Miloš Vučević izjavio je danas da očekuje nove pritiske na njega kako bi se Liga socijaldemokrata Vojvodine (LSV) izbacila iz gradske koalicije koja čini vladajuću većinu u Novom Sadu, a nakon pojavljivanja lidera te stranke Nenada Čanka na protestima protiv ustoličenja mitropolita Joanikija na Cetinju proteklog vikenda.\n„Moja pozcija je tu nezahvalna jer je mnogo lako reći sa strane mojih stranačkih kolega i ljudi koji su više nacionalno i patriotski orijentisani da se što pre izbaci LSV iz gradske koalicije u Novom Sadu. S druge strane ne razumem ni Čanka i šta je njegovo pojavljivanje na Cetinju značilo, ali ja ne mogu da se vladam ni na taj način”, kazao je Vučević istakavši da će razgovarati o svemu ozbiljno i sa čelnim ljudima LSV-a.\nGradonačelnik Novog Sada je naveo da do sada nije bilo nikakvih trzavice na lokalnom nivou u pogledu saradnje Srpske napredne stranke i LSV-a, uz poruku da je prirodno da ne mogu svi imati iste stavove o istim temama, te da će se pitanju opstanka LSV-a u gradskoj vladajućoj koalciji u Novom Sadu pristupiti racionalno. On je dodao da i „neki drugi koalicioni partneri” traže to od njega ističući da je njihova pozicija „komotnija”.\n„Oni ne odgovaraju za funkcionisanje grada toliko koliko ja odgovaram i imaju mnogo veće blagodeti da tako postupaju, kao što i Nenad Čanak može da ide na Cetinje. To je njihova privilegija i oni nisu deo izvršne vlasti i mogu tako da postupaju, odnosno ja sam gradonačelnik svih građana i moram da to gledam šire, celovito i dugoročno, ali mogu da razgovaram sa svima, nije nikakav problem”, naveo je Vučević, prenosi Tanjug.\nPrema njegovoj oceni, neminovno je da će biti još mnogo zahteva sa različitih strana da se pitanje izbacivanja LSV-a iz koalicije koja je na vlasti u najvećem gradu severne pokrajine što pre otvori.\nLSV je deo vladajuće koalicije u Novom Sadu zajedno sa Srpskom naprednom strankom od 2016. godine i tadašnjih lokalnih izbora.


Nova industrijska zona, kapitalna investicija opštine Požega | MediaPortal.rs\nNova industrijska zona, kapitalna investicija opštine Požega\nObilaznica oko Požege , nova industrijska zona , reaktiviranje starog izvorišta za vodosnabdevanje uz izgradnju deonice auto puta Miloš Veliki od Preljine do Požege samo su deo kapitalnih investicija opštine Požega koje će doprineti daljem prosperitetu ove lokalne samouprave. Izgradnjom nove industrijske zone biće obezbeđeni još bolji uslovi kako za domaće tako i za strane investitore.\nBogatom industrijskom potencijalu opštine Požega doprineće planirana izgradnaj nove industrijske zone koja će se prostirati na površinui od oko 200 hektara. Tim povodom predsednik opštine Đorđe Nikitović već je započeo razgovore sa ministarkom privrede Anđelkom Atanasković . U susret izgradnji nove industrijske zone stvoriće se uslovi za unapređenje postojeće rekonstrukcijom putne infrastrukture i novom kanalizacionom i vodovodnom mrežom .\n,,U ovoj godini završićemo projektnu dokumentaciju i apliciraćemo kod ministarstva u januaru , kada će biti i konkurs, tako da ćemo 2022. Kompletno srediti industrijsku zonu“ , rekao je Đorđe Nikitović , predsednik opštine Požega.\nReaktiviranje starog izvorišta za vodosnabdevanje predstavlja još jednu kapitalnu investiciju na području opštine Požega. Predsednik opštine podseća da se opština do 1993. Snabdevala vodom za piće upravo sa tog izvorišta . Od tada se koristi voda sa sistema Rzav. Z a rekonstrukciju starog izvorišta opredeljeno je 37 miliona dinara uz opštinskog budžeta. Aktiviranjem starog izvorišta, koje se snabdeva vodom sa reke Skrapež i starih bunara u koje voda dolazi sa velike dubine, poboljšalo bi se vodosnabdevanje na području opštine. Ove godine tropske temperature su dovele do nestašice vode , ali se opština uspešno izborila sa tim problemom . ,, Moralo se biti veoma oprezno prilikom stizanja vode do potrošača u vreme suše. Vodovodni sistem se sastoji od mnogo starih, azbestnih cevi pa bi svaki veći pritisak doveo do njihovog pucanja“, objašnjava predsednik opštine.


Tankeri iz Amerike obaraju cenu gasa: 20 brodova na putu ka Evropi, još 14 kreće - 28.12.2021, Sputnik Srbija\nBroj tankera koji prevoze prirodni gas i kreću se iz Sjedinjenih Američkih Država u Evropu porastao je za trećinu tokom vikenda, prenosi agencija Blumberg. 28.12.2021, Sputnik Srbija\nNapominje se da postoji još 14 brodova koji navodno kreću ka Evropi „čekajući konačna naređenja“.Blumberg navodi da cena gasa na evropskom tržištu pada već četvrti dan zaredom zbog očekivanja dolaska američkog tečnog prirodnog gasa. Juče se gas trgovao za 1.250 dolara za hiljadu kubnih metara. Ipak, treba reći da je ova cena i dalje deset puta veća, nego godinu dana ranije. Evropski klijenti "Gasproma" ne dostavljaju nove ponude za kupovinu gasa, zbog čega ni u utorak ruska kompanija neće isporučivati gorivo preko gasovoda "Jamal-Evropa".Osetan rast cena gasa u Evropi počeo je u aprilu-maju, kada se prosečna spot cena kretala u rasponu od 250-300 dolara za hiljadu kubnih metara. Istorijski maksimum na tržištu fjučersa od 2.190,4 dolara za hiljadu kubnih metara dostignut je 21. decembra. Tako uporno visokih cena u Evropi nije bilo u čitavoj istoriji funkcionisanja gasnih čvorišta – od 1996. godine. Stručnjaci povećanje cene gasa pripisuju niskom nivou popunjenosti skladišta gasa, ograničenoj ponudi glavnih dobavljača i velikoj potražnji prirodnog tečnog gasa u Aziji. Trenutno na raspoloženje učesnika na tržištu utiču i faktor vremenskih prilika i neizvesnost oko pokretanja gasovoda „Severni tok 2“.\nsvet, evropa, energetika, gas, sad, tečni prirodni gas, tankeri, svet – ekonomija\n08:12 28.12.2021 (Osveženo: 08:42 28.12.2021)\n© Sputnik / Natalья Seliverstova / Uđi u foto-galerijuTanker\nBroj tankera koji prevoze prirodni gas i kreću se iz Sjedinjenih Američkih Država u Evropu porastao je za trećinu tokom vikenda, prenosi agencija Blumberg.\n„U Evropu je krenulo 20 tankera sa američkim gasom. Dan uoči Božića (24. decembra) njihov broj je bio 15“, navodi se u saopštenju agencije.\nNapominje se da postoji još 14 brodova koji navodno kreću ka Evropi „čekajući konačna naređenja“.\nBlumberg navodi da cena gasa na evropskom tržištu pada već četvrti dan zaredom zbog očekivanja dolaska američkog tečnog prirodnog gasa. Juče se gas trgovao za 1.250 dolara za hiljadu kubnih metara. Ipak, treba reći da je ova cena i dalje deset puta veća, nego godinu dana ranije. Evropski klijenti "Gasproma" ne dostavljaju nove ponude za kupovinu gasa, zbog čega ni u utorak ruska kompanija neće isporučivati gorivo preko gasovoda "Jamal-Evropa".\nOsetan rast cena gasa u Evropi počeo je u aprilu-maju, kada se prosečna spot cena kretala u rasponu od 250-300 dolara za hiljadu kubnih metara. Istorijski maksimum na tržištu fjučersa od 2.190,4 dolara za hiljadu kubnih metara dostignut je 21. decembra. Tako uporno visokih cena u Evropi nije bilo u čitavoj istoriji funkcionisanja gasnih čvorišta – od 1996. godine.\nStručnjaci povećanje cene gasa pripisuju niskom nivou popunjenosti skladišta gasa, ograničenoj ponudi glavnih dobavljača i velikoj potražnji prirodnog tečnog gasa u Aziji. Trenutno na raspoloženje učesnika na tržištu utiču i faktor vremenskih prilika i neizvesnost oko pokretanja gasovoda „Severni tok 2“.


BETON apartman Beograd, centar, Savamala, garaza\nBETON apartman Beograd, Svetozara Radića, Centar, Savamala\nBETON je apartman sa spavaćom sobom i terasom, lociran u strogom centru Beograda, u novoj zgradi par stotina metara od Zelenog venca. Za dodatnih 10 EUR/dan na raspolaganju gostima je i garaža.\nBETON je dvosoban apartman, srednje kvadrature, sa prepametnom organizacijom prostora i zbilja ingenioznim dizajnerskim rešenjima. Pored male odvojene spavaće sobe i kupatila, ostatak prostora je upakovan u studio otvorenog koncepta čiji je sastavni deo i mala terasa. Apartman smešta do tri osobe: dve na bračnom ležaju u spavaćoj sobi i jednu na trosedu u dnevnoj. U odlično opremljenoj kuhinjici imate i mašinu za sudove. Enterijer je eklektičan, savremen i izuzetno upečatljiv. Prelepa tirkizna fotelja, najgraciozniji trpezarijski set sa barskim stolicama koji smo mi imali prilike da vidimo, betonske grede ofarbane kao ukrasni detalj i uistinu obilje svetlosti koje je pojačano zahvaljujući pametnoj upotrebi ogledala...sve su to elementi kojima se betonira dobar utisak koji ostavlja apartman. Gostima je, ukoliko to požele, omogućen pristup i lepom đakuzi kupatilu na poslednjem spratu zgrade uz doplatu od 15 eura.\nApartman je u najstrožem centru Beograda, odnosno u njegovoj sada svetski poznatoj kreativnoj i party četvrti Savamali. To ga, samo po sebi, preporučuje širokoj plejadi posetilaca, a činjenica da ima i mogućnost parkinga u garaži ga čini izuzetnim. Ta mogućnost se istina naplaćuje, ali znatno manje negoli na nekom od javnih parkinga. Kalemegdan je na svega desetak minuta hoda, Zeleni Venac par stotina metara od apartmana, a najbolji noćni život u gradu je u neposrednom komšiluku. Ako tražite moćan smeštaj za tri osobe u trendseterskom delu grada, pohitajte u BETON.\nRezerviši apartman BETON


Vojna Akademija Beograd - PREDAVANjE MINISTRA ODBRANE U ŠKOLI NACIONALNE ODBRANE\nNaslovna / Odnosi s javnošću / Aktuelnosti / Arhiva aktuelnosti / Aktuelnosti 2010 / PREDAVANjE MINISTRA ODBRANE U ŠKOLI NACIONALNE ODBRANE\n25. 11. 2010. 16:02:14\nMinistar odbrane Dragan Šutanovac održao je danas predavanje polaznicima 54. klase Generalštabnog usavršavanja, 57. klase Komandnoštabnog usavršavanja i 1. klase osnovnog Komandnoštabnog kursa Škole nacionalne odbrane.\nMinistar Šutanovac izrazio je zadovoljstvo što se među pripadnicima Vojske Srbije nalaze i pripadnici stranih vojski što svedoči o dobroj regionalnoj saradnji i međunarodnom kredibilitetu naše zemlje.\nNa početku izlaganja, ministar se osvrnuo na karakteristike globalne bezbednosne situacije, navodeći da žarište u bilo kom delu sveta može da poremeti svetske ekonomske tokove. Odjeci promena političkih i društvenih tokova u Americi, Rusiji i Kini očekuju se u odnosu sa našom zemljom, ocenio je ministar Šutanovac. Osim toga, aktuelni novi strateški koncept NATO-a, kako je istakao, odrediće pravce budućeg delovanja te organizacije.\nKada je reč o saradnji sa Evropskom unijom, kao organizacija zemalja kojoj mi težimo, ulažu se napori u pravcu participacije u misijama ove zajednice, naglasio je ministar dodajući da je u ovom slučaju Vojska Srbije motor pokretač približavanja ka članstvu toj porodici evropskih zemalja.\nGovoreći o unutrašnjim problemima u našoj zemlji, ministar Šutanovac je istakao da Srbija nije u ovom trenutku izložena bezbednosnim pretnjama, a prostor Kosova i Metohije i dalje je kritična tačka organizovanog kriminala u ovom delu Evrope, koji prevazilazi granice te teritorije.\nStarešinama koji se školuju za najodgovornije dužnosti u Vojsci Srbije, u nastavku izlaganja, ministar je predočio najznačajnije rezultate rada Ministarstva odbrane u proteklom periodu kao i smernice koje će biti presudne u njegovom daljem radu.\nKada je reč o organizaciji, ministar je najavio skoro uvođenje Generalnog inspektora službi, kao i formiranje Odseka za internu reviziju. Osim toga, do polovine sledeće godine očekuje se uvođenje svešteničke službe u Vojsci Srbije.\nOsvrnuvši se na reformu sistema odbrane, kao osnovne pokazatelje uspešnosti tog procesa, ministar Šutanovac je istakao rast poverenja u Vojsku, kao i živu međunarodnu aktivnost.\nU tom pravcu, kako je istakao, uspostavljen je snažan dijalog sa predstavnicima sistema odbrane više od 50 zemalja i potpisano 39 međunarodnih ugovora u cilju održavanja regionalne bezbednosti i stabilnosti. On se osvrnuo na važnost integracionih procesa u kontekstu prevencije organizovanog kriminala i asimetričnih pretnji kojima je izložen i naš prostor.\nŠutanovac je podsetio da je značajan segment trenutnog, a naročito budućeg angažovanja Vojske biti u multinacionalnim operacijama, što će, kako je ocenio koristiti Srbiji u odbrani njenih državnih interesa. Trenutno su naši mirovnjaci angažovani u pet mirovnih operacija, a uskoro će se još jedan naš kontigent pridružiti mirovnoj misiji u Libanu.\nZaokruživanje zakonskog okvira za funkcionisanje sistema odbrane, kao i usvajanje strateških dokumenata koji su donešeni prvi put u istoriji, ministar je istakao kao veoma važne elemente reforme sistema odbrane. Među njima su i Dugoročni plan razvoja sistema odbrane Republike Srbije od 2010. do 2020. godine, Ministarsko uputstvo za 2011. godinu, kao i Bela knjiga odbrane Republike Srbije i Proces planiranja i pregleda (PARP). On je istakao da ima još prostora za sistematizaciju i reorganizaciju tog ministarstva u nameri da ono postane funkcionalnije.\nU analizi finansijskog poslovanja sistema odbrane, prema rečima ministra odbrane, vidi se da to ministarstvo za razliku od prethodnih, u poslednje dve godine nije prenosilo dugovanja, a koja su 2007. iznosila čak 2.79 milijardi dinara. Ovakavim načinom poslovanja, ocenio je ministar, doneo je uštedu u iznosu od 655 miliona dinara na ime zateznih kamata\nUčinjeni i značajni pomaci u formiranju kvalitetno postavljene piramide starešinskog kadra u Vojsci Srbije, rekao je ministar, a napredovanje u karijeri zavisiće od postignutog uspeha i ličnog zalaganja. Osim toga, velika pažnja se posvećuje se školovanju pripadnika sistema odbrane u zemnji i inostranstvu, naglasio je ministar.\nStarešine Vojske Srbije u narednom periodu dobiće nove uniforme, koje odlikuje nova digitalna šara, istakao je ministar dodajući da je to potpuno domaći proizvod.\nPripadnici Vojske Srbije, tokom ove godine, učestvovali su na brojnim domaćim i međunarodnim vojnim vežbama, a angažovani su i okviru 3.misije vojske na pomoći otklanjanju posledica elementarnih nepogoda.\nZnačajni napori su učinjeni u pogledu podizanja ugleda Vojske uvođenjem novih oznaka jedinica, formiranjem Medija centra «Odbrana», što potvrđuju i najnoviji rezultati Galupovog istraživanja javnog mnjenja koji pokazuju da je građani među institucijama u zemlji najviše poverenja imaju u Vojsku Srbije.\nPrioriteti u narednom periodu su, kako je naglasio ministar Šutanovac, završetak procesa profesionalizacije, modernizacija i opremanje, kao i zajednička obuka i veće učešće u mirovnim misijama EU i UN. Osim toga, aktivnije učešće u programu Partnerstva za mir, jačanje regionalne saradnje, intenziviranje bilateralne vojne saradnje, naročito u vojnoekonomskoj oblasti, kao i školovanje i specijalizacija pripadnika MO i VS u inostranstvu biće u fokusu rada sistema odbrane. Osim toga, akcenat u narednom periodu biće stavnjen na istraživanje i razvoj aktuelnih prioritetnih projekata, kao što su Avion Lasta P2, POPS Bumbar, kao i sistema za zvukometrijsko izviđanje.\nU amfiteatru Centra za simulacije i učenje na daljinu Vojne akademije, među prisutnima bilo je 35 oficira koji će pohađati Generalštabno usavršavanje, od kojih dva iz Bosne i Hercegovine, i po jedan iz Crne Gore, Austrije i Turske.\nOsim njih, predavanju je prisustvovalo i 55 starešina pred kojima je Komandnoštabno usavršavanje. Ove godine, pripadnici Ministarstva odbrane i Vojske Srbije na tom nivou usavršavanja, deliće klupe sa dvojicom kolega iz oružanih snaga Bosne i Hercegovine, jednim pripadnikom oružanih snaga Crne Gore, dok će se jedan oficir vojske SAD naknadno priključiti školovanju.\nOve godine, prvi put je organizovan osnovni Komandnoštabni kurs na koji je primljeno 66 pripadnika Ministarstva odbrane i Vojske Srbije. Polugodišnje školovanje namenjeno je osposobljavanju oficira za dužnosti komandira čete i štabne dužnosti na novou bataljona


Finale Kup-a Srbije za seniore/ke, dođite i podržite naše najbolje atletičare - Sportski portal Srbije\nOvo takmičenje biće i izborno takmičenje za reprezentaciju Srbije, koja će takmičiti na ekipnom prvenstvu Evrope u Rigu. Tako da će naši atletičari imati dodatnu motivaciju za još bolje uspehe, jer će se u Rigi boriti za ulazak u prvu ligu Evrope.\nJoš jedan reprezentativac i najbolji četristopreponaš pozvao je sve ljude da dodju i navijaju: „Nastavljam sa takmičenjima, ovog vikenda očekuje se finale Kup-a Srbije i to će biti još jedna dobra proba i još jedna trka koja će mi pomoći da udjem više u formu. Voleo bih da na Marakani bude dosta gledalaca, nadam se da će nas vreme poslužiti i da ćemo svi imati pravu podršku“, rekao je Emir Bekrić.\nOnline takmičenje oba dana moćićete da pratite na adresi ipsport.net.


BRENDIRANJE KRAGUJEVCA – Barijere\n21/07/2021 21/07/2021 barijereLeave a Comment on BRENDIRANJE KRAGUJEVCA\nU okviru programa “Podrška lokalnim samoupravama na putu pridruživanja Evropskoj uniji”, koji finansira Vlada Švedske, a sprovodi grad Kragujevac, u saradnji sa Stalnom konferencijom gradova i opština i Švedskom asocijacijom lokalnih vlasti i regiona, privodi se kraju proces brendiranja, radi stvaranja povoljnije klime za poslovanje na lokalu i regionu. Kao prioriteti identifikovani su metalski i sektor informacione i komunikacione tehnologije.\nKolevka industrije u Srbiji, grad bogatog kulturno–istorijskog nasleđa, u svemu prvi, pravi još jedan iskorak. Prepoznatljiv po metalskom kompleksu, grad „nacionalne klase“ menja svoj imidž i pozicionira se na digitalnoj mapi kao primer dobre prakse\nU procesu analize obuhvaćeno je više od 100 različitih privrednika, što kroz fokus grupe što kroz vrlo detaljne upitnike. Pokazala je, između ostalog, da nedostaje infrastuktura u gradu, radna snaga i u jednom i u drugom sektoru (metalski i sektor informacione i komunikacione tehnologije), ali i da postoji potreba za povezivanjem ta dva sektora.\nAnaliza lanca vrednosti je završena i uskoro će biti dostupna javnosti, a ovih dana rad na brendiranju odvija se kroz fokus grupe. U dva dana, okupilo se više od 50 učesnika, predstavnika privrednog sektora, metalskog i IKT, obrazovnih institucija, pre svega Fakulteta inženjerskih nauka, zatim predstavnika organizacija za podršku poslovanju u Kragujevcu, Regionalna agencija za ekonomski razvoj Šumadije i pomoravlja, Razvojni biznis centar i Biznis inovacioni centar, kao i predstavnici Gradske uprave. Svoj doprinos brendiranju grada Kragujevca dali su i iz Centra za razvoj karijere Univerziteta u Kragujevcu, Kancelarije za mlade kao i studenti koji se u okviru letenje prakse nalaze na „stažu“ u lokalnoj samoupravi.\nTakva analiza rađena je prvi put, a cilj je bio da se utvrde praznine u lancu vrednosti kako bi se povećala vrednost proizvoda.\nPress centar grada Kragujevca\nRADIONICE KARAVANA KULTURE GOVORA\n24/09/2021 24/09/2021 barijere


Hiljade Amerikanaca demonstriraju protiv Trampa\nProtesti protiv Trampa u Njujorku\n"Mostovi, a ne zidovi", uzvikivali su demonstranti ispred Trampovog medjunarodnog hotela u Vašingtonu kasno sinoć, misleći time na obećanje novo izabranog predsednika Donalda Trampa da će izgraditi zid duž južne američke granice kako bi sprečio ulazak u zemlju Meksikanaca, koje Tramp opisuje kao "kriminalce" i "silovatelje".\nTokom četvrte noći demonstracija širom zemlje od kako je Tramp u utorak pobedio na izborima, demonstranti su sinoć održali bdenje sa svećama ispred Bele kuće da bi potom odšetali niz aveniju Pensilvanija do Trampovog hotela gde su blokirali saobraćaj i uzvikivali "Odbacujemo novo izabranog predsednika".\nDemonstranti su juče izašli na ulice i parkove i širom drugih delova Sjedinjenih Država i preko 2.000 ljudi su marširale od Junion Skvera na Mehnetnu do Kule Tramp, gde živi novo izabrani predsednik i gde je održavao sastanak sa svojim tranzitnim timom. "Jednostavno ne želim da Donald Tramp rukovodi ovom zemljom i uči našu decu rasizmu, seksizmu i netrpeljivosti.", rekla je učesnica protesta, 30 godišnja modna kreatorka Noemi Abad za Asosieted Pres. "On mora da ode... nema mesta rasizmu u američkom društvu."\nHiljade gradjana su demonstrirale i u drugim velikim gradovima poput Los Andjelesa i Čikaga, kao i u manjim gradovima poput Vorčestera u Masačusetsu, i Ajova Sitija u Ajovi.


U koje zemlje mogu građani Srbije i pod kojim uslovima, u koje još uvek ne - Naši u svetu\nObjavljeno 02/07/20 u 09:30\nČlanice Evropske unije preduzele su različite mere nakon preporuke Saveta EU da se od juče ukinu restrikcije na putovanje u Uniju za građane 15 zemalja, među kojima je i Srbija.\nPre nego što se zaputite u neku od zemlja članica Evropske unije, obavezno proverite u ambasadama da li je preporuka koju je donela Evropska komisija usvojena i na nacionalnom nivou, odnosno da li je građanima Srbije ulazak dozvoljen, piše RTS.RS.\nSrpski državljani koji poseduju “D-vizu” i prvi put žele da uđu u Nemačku, to još ne mogu da učine.\nZabrana ulaska u Hrvatsku – izuzetak medicinari, bolesni…\nDržavljani Srbije i dalje ne mogu da putuju u Hrvatsku, jer je Štab civilne zaštite te zemlje doneo odluku “o privremenoj zabrani prelaska preko graničnih prelaza Hrvatske, koja se primenjuje od 1. do 15. jula 2020. godine”, navodi ambasada Hrvatske u Srbiji.\nOd juče važe nova pravila za ulazak u Grčku.\n“Na aerodromima je slična procedura kao i na prelascima u drumskom saobraćaju. U slučaju da neko proceni na aerodromu da je potrebno testiranje, biće testiran. Mi imamo informaciju da niko od naših turista u poslednja tri ili četiri dana nije testiran. Ne očekujemo neka specijalna testiranja ni danas”, rekao je Vladimir Vlaho iz Nacionalne asocijacije turističkih agencija Srbije (Juta).\nOd juče bez restrikcija u Francusku\n(Tanjug) Od juče državljani Srbije i svi drugi putnici koji dolaze sa teritorije Srbije mogu da uđu u Francusku bez restrikcija, saopštila je Ambasada Francuske u Beogradu.\nPored Srbije, na listi zemalja iz kojih je moguće od danas ući bez restrikcija su Alžir, Australija, Crna Gora, Gruzija, Južna Koreja, Kanada, Kina (pod uslovom reciprociteta), Japan, Maroko, Novi Zeland, Ruanda,Tajland, Tunis i Urugvaj.\nOd juče državljani Srbije mogu slobodno u Italiju\n(Tanjug) Od juče nema više restrikcija po pitanju ulaska srpskih državljana u Italiju, a nije više potrebno ni obrazložiti razloge putovanja, međutim i dalje postoji obaveza samoizolacije i medicinskog nadzora u trajanju od 14 dana, saopštila je Ambasada Italije u Beogradu.\nKasko se navodi, ove mere se odnose na sve zemlje koje se nalaze na takozvanoj “zelenoj listi”, koju je juče odobrio Brisel, na kojoj se nalazi i Srbija, a koje će ponovo biti razmotrene za 14 dana.\nIzvor RTS.RS, Tanjug


POZNAT TERMIN POČETKA NBA LIGE | Hayat.ba\nPOZNAT TERMIN POČETKA NBA LIGE\nNova sezona u NBA ligi trebala bi da startuje 22. decembra.\nKako javlja američki ESPN, Udruženje igrača blizu je dogovora sa čelnicima lige oko tog datuma i sve bi moglo da bude ozvaničeno vrlo brzo.\nUkoliko se ideja usvoji, trening kampovi će početi 1. decembra.\nNovitet je i broj utakmica u ligaškom dijelu – umesto dosadašnje 82, plan je da se u sezoni odigraju 72. utakmice.\nPodsjetimo, prošla sezona završena je 12. oktobra u balonu u Orlandu, a šampionska titula pripala je LA Lejkersima.


ZATVOREN BULEVAR KRALJA ALEKSANDRA Trase gradskog prevoza biće izmenjene sve do ranih jutarnjih sati\nFoto: Jovana Todorov / RAS Srbija\nBulevar kralja Aleksandra, na potezu od Golsvordijeve do Sredačke ulice, zatvoren je za saobraćaj, a brojne linije gradskog prevoza narednih sati saobraćaće izmenjenim trasama, poručuju u GSP-u.\nZbog dočeka Nove godine tramvaji i autobusi menjaju trase\nNaime, zbog organizovanja dočeka Srpske Nove godine na platou ispred zgrade zvezdarske opštine deo jedne od najprometnijih gradskih saobraćajnici biće zatvoren čak devet sati.\n- Kao što je i planirano, saobraćaj je zatvoren u 18 sati i biće ponovo otvoren tek u 3 sata izjutra - ističu zaposleni u GSP.\nOni dodaju da se za sada saobraćaj u ovom delu grada odvija bez problema, uprkos tome što je nekoliko tramvajskih i autobuskih linija izmenilo svoje trase ili su privremeno ukinute.\nSPREMNI ZA DOČEK SRPSKE NOVE GODINE Beograđani pravoslavnu 2018. dočekuju uz vatromet i živu svirku\nMeđu tramvajima koje će izmenjeno voziti ove noći našli su se oni na linijama 5, 7 i 14, a među autobuskim saobraćajem korigovanom trasom će se voziti na linijama 25, 25P, 26, 32 i 66.\nSem toga, niz stajališta u okolini, kao i tramvaj 5 i linija EKO1 privremeno se ukidaju.\nKako bi putnici što manje trpeli, uspostavlja se autobuska linija 6A na relaciji Ustanička – Vukov spomenik. Na liniji će saobraćati 5 vozila (3 vozila SP "Kosmaj" i 2 vozila SP "Novi Beograd"). Detaljan izveštaj o tome kuda će vozila gradskog prevoza ići na izmenjenim trasama, možete pogledati OVDE.\nbulBulevar kralja Aleksandra\nSVI BI DIREKTNE LINIJE Prednosti i mane prevoza do centra i ko sve u Beogradu MORA DA PRESEDA


Izvor: Vostok.rs, 15.Jul.2020, 14:26\n„Naftna industrija je prošla kroz mnogo perioda nestabilnosti u svojoj istoriji. Ali, za današnju situaciju se zaista može reći da je bez presedana u globalnoj ekonomiji, jer nije na udaru samo jedna industrija, već praktično cela svetska privreda“ kaže Anton Čerepanov, zamenik generalnog direktora i finansijski direktor NIS-a, u intervjuu za kvartalni bilten Nacionalnog naftnog komiteta Srbije. Čerepanov navodi da se, kada je reč o naftnom sektoru, istovremeno suočavamo sa dve vrste negativnih uticaja. Sa jedne strane, sa dramatičnim padom vrednosti nafte, koja je samo u jednom danu u martu izgubila čak 30 odsto vrednost, a sa druge strane, sa drastičnim padom potražnje usled pandemije korona virusa i usporavanja privrednih aktivnosti širom sveta. Kombinacija ova dva faktora već se odrazila na finansijske rezultate i likvidnost naftnih kompanija, bez izuzetka, a takav gubitak će ostaviti značajne posledice ne samo na poslovanje u 2020. godini, već i na planove u narednom periodu, na istraživanja i nova ulaganja, jer će biti potrebno nastaviti sa doslednim uštedama kako bi se očuvala stabilnost i kompanija i tržišta, smatra Čerepanov. Ipak, zamenik generalnog direktora i finansijski direktor NIS-a, kaže da treba istaći da je naftna industrija uspešno prevazišla sve dosadašnje krize, pre svega zbog činjenice da je iz svih perioda nestabilnosti izvukla pouke i unapredila biznis modele. On dodaje da je, kada je reč o NIS-u, kriza koja je počela polovinom 2014. godine, učinila da ovu situaciju kompanija dočeka u veoma dobroj formi. NIS ima čvrstu finansijsku disciplinu, definisane ključne investicione projekte, dobre operativne pokazatelje i zavidnu operativnu efikasnost i uz program ušteda, to su NIS-ovi glavni aduti za suočavanje sa krizom. Ukoliko bude velikih promena u poslovanju naftnih kompanija nakon ovog perioda, to će biti u pravcu daljeg jačanja biznis modela koji će omogućiti uspešno i, pre svega, efikasno poslovanje i u narednim godinama uprkos nepovoljnim trendovima. „Sproveli smo mere za smanjenje operativnih i administrativnih troškova, prioritetizaciju investicija i svakodnevno radimo na povećanju operativne efikasnosti u svim segmentima poslovanja. Svakako da nam je u ovim uslovima prioritet održanje likvidnosti kompanije. Kombinacijom navedenih mera, verujem da ćemo ispuniti zacrtane ciljeve“, kaže Čerepanov. Čerepanov zaključuje da kratkoročna štednja na račun daljeg razvoja kompanije i kapitalnih investicija, za NIS jednostavno nije opcija. Iznos za kapitalna ulaganja u ovoj godini redukovan je za 30 odsto, ali NIS već sada mora da razmišlja godinama unapred i da nastavi sa modernizacijom kompanije i ulaganjima u one projekte koji će doneti najviše koristi u budućnosti. Tu se pre svega misli na Duboku preradu u Rafineriji nafte Pančevo i Termoelektranu-toplanu Pančevo, a od velike važnosti je i dalje ulaganje u istraživanje i proizvodnju nafte i gasa, nastavak razvoja maloprodajne mreže, dok se velike koristi očekuju i od digitalnih projekata. „Svakako ćemo nastaviti sa finansiranjem onih projekata koje vidimo kao najperspektivnije i najisplativije, i koji će naše poslovanje učiniti još efikasnijim i bezbednijim“, kaže zamenik generalnog direktora i finansijski direktor NIS-a.\nBeograd -- Finansijski direktor NIS-a, Anton Čerepanov, ocenio je da će epidemija korona virusa i kriza na naftnom tržištu značajno uticati na rezultate kompanije u 2020...On je rekao i da će prioriteti NIS-a u nastavku godine biti realizacija kapitalnih investicija, smanjenje troškova, očuvanje...


Aug 11, 2015 S6 Edge Plus, Samsung Galaxy, Samsung Galaxy S6 Edge Plus\nAko ste ikada priželjkivali qwerty tastaturu na Samsungovom smartphoneu, vaša će želja verovatno biti ostvarena. Spekuliše se da će kompanija Samsung svoj Galaxy S6 Edge Plus prodavati sa dodatnom fizičkom tastaturom.\nPoznati tipster Evleaks je objavio fotografiju Samsungovog smartphonea sa dodatnom fizičkom qwerty tastaturom.\nKompanija Typo je ranije proizveo dodatnu tastaturu za iPhone, ali je njeno plasiranje na tržište sprečila tužba kompanije BlackBerry.\nGalaxy S6 Edge Plus je veća verzija S6 Edge, a trebalo bi da bude predstavljen uz Galaxy Note 5 na Samsungovom događaju Unpacked zakazanom za 13. avgust.\nKompanija Samsung je objavila da će ubrzati svoj rad na smartphoneu Galaxy S7 nakon neuspešnog kvartala.\nDodatak će očigledno biti namenjen velikom broju korisnika smartphonea kojima su fizičke qwerty tastature i dalje veoma drage. To se posebno odnosi na korisnike BlackBerryja, ali i mobilnih telefona drugih proizvođača koji su koristili slične tastature u prošlosti.


Uputstvo za korišćenje obračuna prihoda od autorskih prava - Prihodi\nPrihodi po osnovu ugovora o delu\nPrihodi od zakupa i podzakupa nepokretnosti\nKupovina i pravo pristupa\nUputstvo za korišćenje obračuna prihoda od autorskih prava\nPosted on 20/12/2021 by ed.prihodi.rs\tPosted in Uncategorized @sr\nOvaj internet servis omogućava korisnicima da obračunaju poreze i doprinose za prihode od autorskih prava ugovorene u neto ili bruto iznosu. Na osnovu unetih podataka obračun se vrši automatski bez potrebe unosa parametara koji utiču na obračun (propisane stope poreza i doprinosa, stope normiranih troškova, stope na osnovu ugovora o izbegavanju dvostrukog oporezivanja i stope na osnovu ugovora o socijalnom osiguranju su ažurne na dnevnom nivou).\nIzgled forme za unos podataka\nU formu OBRAČUN na stranici Prihodi od autorskih prava unosite podatke:\nIZNOS – unosite iznos bez separatora za hiljade, a decimalni separator je tačka npr. 780000.68\nIznos ugovoren u – birate da li je ugovoren u Bruto ili Neto iznosu\nRezident Republike Srbije – birate da li je rezident Republike Srbije ili ne.\nUkoliko se radi o rezidentu Republike Srbije – zavisna polja:\nPorez – Plaća se\nDoprinos za PIO – odabir da li se plaća ili ne. Ukoliko se izabere Ne plaća se, ne plaća se ni doprinos za zdravstveno osiguranje.\nDoprinos za zdravstveno – odabir da li se plaća ili ne, osim ukoliko je odabrano da se ne plaća Doprinos za PIO\nTroškovi – odabir da li se radi o normiranim (u ovom slučaju birate odgovarajuću stopu normiranih troškova prema vrsti dela) , stvarnim (unosite iznos stvarnih troškova) ili se ne priznaju troškovi\nUkoliko se radi o nerezidentu – zavisna polja:\nZemlja – vršite odabir zemlje nerezidenta. Na osnovu odabira zemlje vrši se automatska provera da li sa izabranom zemljom postoji Ugovor o izbegavanju dvostrukog oporezivanja i/ili Sporazum o socijalnom osiguranju. Ukoliko sa određenom zemljom postoje dve stope vezane za Ugovor o izbegavanju dvostrukog oporezivanja npr. Austrija odabirom neke od stopa dobija se spisak dela u polju Stopa poreza na koja se ta stopa odnosi. Mogući slučajevi po pitanju poreza i doprinosa za izabranu zemlju:\nNe postoji Ugovor o izbegavanju dvostrukog oporezivanja ni Sporazum o socijalnom osiguranju – u obračun je uključen Porez i doprinosi za PIO i zdravstveno osiguranje. Za ovaj slučaj je potrebno izabrati određenu opciju u Troškovi – odabir da li se radi o normiranim (u ovom slučaju birate odgovarajuću stopu normiranih troškova prema vrsti dela), stvarnim (unosite iznos stvarnih troškova) ili se ne priznaju troškovi;\nPostoji Ugovor o izbegavanju dvostrukog oporezivanja a ne postoji Sporazum o socijalnom osiguranju. Za ovaj slučaj je neophodno odabrati da li su ispunjeni uslovi za primenu ovog ugovora. Ukoliko uslovi nisu ispunjeni, potrebno je popuniti polja kao za pretnodni slučaj;\nPostoji Sporazum o socijalnom osiguranju a ne postoji Ugovor o izbegavanju dvostrukog oporezivanja – Za ovaj slučaj je neophodno odabrati da li se radi o korisniku penzije ili ne i u skladu s tim koji mu je Status osiguranja; da li su ispunjeni uslovi za primenu ovog sporazuma. Za ovaj slučaj je potrebno izabrati određenu opciju u Troškovi – odabir da li se radi o normiranim (u ovom slučaju birate odgovarajuću stopu normiranih troškova prema vrsti dela), stvarnim (unosite iznos stvarnih troškova) ili se ne priznaju troškovi;\nPostoji Ugovor o izbegavanju dvostrukog oporezivanja i Sporazum o socijalnom osiguranju – Za ovaj slučaj je neophodno odabrati da li su ispunjeni uslovi za primenu Ugovora i Sporazuma kao i da li se radi ili ne o korisniku penzije (i u skladu s tim koji je Status osiguranja). Ukoliko nisu ispunjeni uslovi o primeni Ugovora o izbegavanju dvostrukog oporezivanja potrebno je izabrati određenu opciju u Troškovi – odabir da li se radi o normiranim (u ovom slučaju birate odgovarajuću stopu normiranih troškova prema vrsti dela), stvarnim (unosite iznos stvarnih troškova) ili se ne priznaju troškovi\nNakon unetih svih neophodnih podataka pritisnite Obračunaj i ispod forme će se pojaviti REZULTAT OBRAČUNA PRIHODA OD AUTORSKIH I SRODNIH PRAVA. Brisanje svih unetih podataka možete uraditi preko Poništi.\nUputstvo za korišćenje obračuna prihoda po osnovu privremenih i povremenih poslova ›\n© 2022 Prihodi


Novi Snouden otkriva i balkanske utajene milione\nNajnoviji svetski bankarski skandal otkrio je da i milioneri iz Srbije imaju račune u švajcarskom ogranku britanske HSBC banke, sa sumnjom da su to učinili kako bi utajili porez ili oprali prljavi novac. Naime, bivši radnik te banke Erve Falsiani, koga su već prozvali novi Snouden, izneo je još 2008. godine kompromitujuće dokumente i predao ih francuskim vlastima. U javnost su dospeli tek sada zahvaljujući Međunarodnom konzorcijumu istraživačkih novinara.\nKonzorcijum je objavio da je ova banka pomagala svojim imućnim klijentima da izbegnu plaćanje poreza i sakriju, procenjuje se, oko 180 milijardi dolara. Naravno da to ne znači da su svi klijenti te banke uložili novac da bi izbegli porez ili ga “oprali”. Tek, strani mediji pišu da su u HSBC banci u Švajcarskoj, medju 130.000 klijenata tajne račune imali ili još imaju i poznati kriminalci, korumpirani poslovni lideri, političari i javne ličnosti.\nFinansijka forenzičarka Miroslava Milinović iz Saveta za borbu protiv korupcije za RSE kaže da nije sigurna da u ovom momentu sa ovakvom količinom informacija Srbija može da uradi bilo šta.\n“Ali to ne znači da ne treba sada diplomatiju staviti u funkciju saznavanja apsolutno pravih stvari i možda ući u neke zajedničke istražne timove sa malo jačim zemljama. Tu mogu da budu i delovi kiparskih para, para narko klanova... može da bude svašta. Tako da u ovom momentu , pretpostavljam, nadležne obaveštajne službe rade posao koji treba da rade”, komentariše Milinović.\nJelisaveta Vasilić, članica Saveta za borbu protv korupcije, kaže da, ako je uzbunjivač naveo imena naših ljudi koji su rezidenti, koji ovde odgovaraju i za poreze i za ostala davanja, moraju dareaguju Poreska uprava, Uprava za pranje novca i sudovi i tužilašva:\n“Naročito Tužilaštvo. Zato što je ono dužno da goni po službenoj dužnosti ovu vrstu pretpostavljenih krivičnih dela, a to je utaja poreza”, navodi Jelisaveta Vasilić.\nProfesor Ekonomskog fakulteta u Beogradu Boško Živković smatra da bi država trebalo, pre svega, da adaptira svoje poresko zakonodavstvo jer ono ne ‘pokriva’ sve slučajeve poreskih prekršaja i da ga usaglasi sa novim medjunaordnim pravilima.\nDomaći zvaničnici se za sada nisu oglasili, tako da se ne zna da li je Srbija tražila da se dostave imena i podaci o klijentima švajcarske banke koji su njeni rezidenti.\nInače, bankarski prljavi poslovi su izbijali na videlo i ranije, podsećaju naši sagovornici i navode slučajeve nekih banaka u Lihtenštajnu, Luksemburgu....Uostalom, zna se da su mnoge, pre svega daleke ostrvske zemlje, poreski rajevi. Kipar, gde se slivao nikad pronađen Miloševićev novac u 90-im, od kad je postao članica EU više nije na tom spisku.\nProfesor Živković podseća da je to raširena pojava i da velike korporacije premeštaju svoje viškove u te zemlje da bi izbegle poreze. Nemačka i Amerika su nedavno uspele da izdejstvuju da se učine dostupnim imena njihovih državljana koji su položili novac u švajcarskim bankama. Profesor Živković kaže da se globalna pravila polako uspostavljaju:\n”Ja mislim da će polako te vrste operacija da se smanjuju. Naša mogućnost je da pratimo ta globalna pravila i da koristimo potencijal za informacije te vrste”, ocenjuje Živković.\nKlijenata, što ne znači i automatski finansijkih kriminalaca, u inkriminisanoj banci ima iz celog regiona. Srbija je po broju klijenata na 106. mestu liste, na kojoj su državljani 200 zemalja. Hrvatska je na 107-om, Crna Gora 132-om, Slovenija 146-om, Makedonija 157-om, Bosna i Hercegovina 164-om, Albanija 194-om mestu.\nOva afera ponovo je i na svetskom a i na domaćem nivou otvorila pitanje koncetracije enormnog bogatstva u rukama malog broja ljudi. U 2014. godini 105 domaćih milionera raspolaze sumom od 13 milijardi dolara, dok u svetu oko 211.000 ljudi ima bogatstvo vredno gotovo 30 hiljada biliona dolara. A porezi, između ostalog, služe da se deo tog bogatstva pravednije raspodeli.


Digitalna transformacija i prilagođavanje 2021. – Intelligence\nDigitalna transformacija i prilagođavanje 2021.\nObjavljeno: 23. juna 2021. Kategorija: Market vesti Intelligence\nU poslednjih godinu dana, vreme koje provodimo online se višestruko povećalo, naročito kada su u pitanju edukacija, poslovanje i kupovina. Takva promena uslovila je i prilagođavanje biznisa i načina na koji oni pružaju korisničku podršku. Te transformacije su propraćene i drugačijim očekivanjima samih kupaca koja imaju od brendova.\nPovećanje digitalne komunikacije rezultiralo je time da kupci sada očekuju veću transparentnost, pregršt informacija, sposobnost da dođu do brendova putem različitih kanala i u svako doba, kao i brže i personalizovanije odgovore. Da bi rešili nove izazove, mnoge kompanije okreću se digitalnim rešenjima i prilagođavaju svoja postojeća rešenja novim zahtevima.\nKompanije koje su prihvatile digitalnu transformaciju su 26% profitabilnije od svojih konkurenata, dok 82% kompanija sa odličnim performansama navode da posvećuju veliku pažnju unapređenju korisničkog iskustva na mreži (source: superoffice)\nDigitalni alati kao što su rešenja za korisničku podršku, live chat i centri za korisničku pomoć na mreži mogu pomoći da kupci uvek imaju dodirnu tačku – bez obzira gde se nalaze i kada žele da kontaktiraju neki brend. Takvi alati pomažu prilikom pružanja doslednih i pravovremenih informacija i odgovora.


Mekejn „odlepio“ zbog Crne Gore - Sputnjik Srbija\n22:05 16.03.2017 (osveženo 22:07 16.03.2017) Preuzmite kraći link\nSenator Džon Mekejn optužio je svog svog partijskog kolegu, senatora iz države Kentaki, Renda Pola da „radi za Putina“, piše „Hil“. Gnev kod Mekejna izazvao je stav njegovog kolege po pitanju širenja NATO-a.\nSvađa između republikanaca desila se juče kada je predsednik Komiteta Senata za oružane snage Džon Mekejn predložio da se održi glasanje o pitanju stupanja Crne Gore u NATO, nakon čega je senator države Kentaki Rend Pol blokirao ovu inicijativu, što je izazvalo Mekejnov gnev.\nKako je izjavio 80-godišnji senator iz Arizone, Pol svojim akcijama „pomaže Putinu da postigne svoje ciljeve“.\n„Senator iz Kentakija sada radi za Vladimira Putina“, navodi „Hil“ Mekejnove reči.\nRend Pol je argumentovao svoj stav time što u slučaju povećanja broja članova NATO-a na SAD leži odgovornost dodatnog finansiranja tereta, što je pored duga od dvadeset milijardi nerazumno.\nPol je dodao da je Mekejn „možda propustio svoje vreme“.\n„Mislim da je malo odlepio“, rekao je senator.\nOčekuje se da će Crna Gora postati članica NATO-a već ove godine.


Vesti > U Srbiji se reciklira 10 do 15 odsto otpada\nU Srbiji se reciklira 10 do 15 odsto otpada\nU Srbiji se trenutno reciklira od 10 do 15 odsto otpada, a kako bi povećala reciklažu država trenutno radi na reviziju Strategije upravljanja otpadom za period od 2010. do 2019. godine, izjavila je danas državna sekretarka za zaštitu životne sredine Stana Božović.\n"Revizija strategije se radi posebno u delu upravljanja komunalnim i industrijskim otpadom kako bi se taj sistem unapredio u skladu sa zahtevima EU i hijerarhijom upravljanja otpadom, odnosno odabirom odgovarajućih opcija za reciklažu i zbrinjavanje otpada na ekološki bezbedan i prihvatljiv način", kazala je ona na javnom slušanju o reciklaži u Skupštini Srbije.\nBožovićeva je navela da bi primenom Strategije trebalo da se postigne dodatna zaštita i unapredjenje životne sredine i zdravlja ljudi, princip održivog upravljanja otpadom, promeni stav prema zaštiti životne sredine i otpadu i poveća svesti gradjana o važnosti ekologije.\nU raspravi o reciklaži u Srbiji, poslanici i predstavnici reciklera su se založili za obnovu fonda za zaštitu životne sredine, koji je ukinut 2012. godine, ali i za formiranje posebnog ministarstva za zaštitu životne sredine.\nPredsednica Udruženja reciklera Srbije Ana Petrović Vukićević kazala je da je jedan od glavnih uzroka pada reciklažne industrije u poslednje dve godine ukidanja fonda za zaštitu životne sredine.\nKako je pojasnila, problem je nastao zbog toga što je izgubljen kvartalni ritam isplate naknade reciklerima za tretman opasnog otpada, što je dovelo do hroničnog kašnjenja isplata naknada u prethodne tri godine, pa su recikleri bili prinudjeni da se po nepovoljnim uslovima zadužuju kod banaka kako bi održavali poslovanje.\n"Pad reciklažne industrije je bio u dvocifrenom procentu po svim kategorijama - po broju zaposlenih, po količini preradjenog otpada, investicijama, izvozu i prihodima na domaćem tržištu", kazala je ona.\n"Sredstva za preradjeni otpad u 2014. reciklerima još nisu isplaćena iako su opredeljena budžetom za 2015. godinu", kazala je Vukićevićeva i izrazila nadu da će do kraja meseca taj novac biti isplaćen kako bi recikleri mogli da posluju.\nOna smatra da problem reciklera može da se reši rehabilitacijom fonda kao garanta poslovanja i razvoja infrastrukturnih projekata u oblasti životne sredine, ali i ukoliko država omogući da naplata eko taksi bude od svih zagadjivača i u punom obimu.\nPredsednica Udruženja reciklera ukazala je da bi sistem mogao da se popravi i ukoliko bi se konkurs za sredstva namenjena reciklerima raspisivao u skladu sa zakonom do 28. februara tekuće godine, kao i ako bi se omogućio kvartalni ritam inspekcijskih kontrola, potpisivanja ugovora i isplate naknada.


Vi ste ovde: Početna Aktuelnosti Pisma podrške kolega iz regiona\nU ime svih svojih kolega i svih zaposlenih na tužilaštvima u Sloveniji želim vam brz oporavak.\npredsednica Društva državnih tožilcev Slovenije\nPismo podrške kolega iz Bugarske\nPoštovane kolege, danas kada počinje trodnevna nacionalna žalost zbog žrtava poplava u Srbiji, hteli bismo da izrazimo našu solidarnost sa našim prijateljima i komšijama u Republici Srbiji.\nIzražavamo naš nespokoj i zabrinutost povodom tragičnih događaja u poplavama, koje su pogodile teritoriju Republike Srbije.\nDuboko saosećamo sa bolom rodbine žrtava tragedije i izražavamo svoje najiskrenije saučešće.\nU ovom teškom trenutku za Vas, želeli bismo da Vas uverimo u našu spremnost da pomognemo svim sredstvima koja su u našoj moći da se prevaziđu ozbiljne posledice!\nUpravni odbor Udruženja tužilaca u Bugarskoj\nPismo prijatelja iz Bugarske u izvornom obliku možete pogledati OVDE (.pdf)156.2 KB


Đukanović: Crna Gora zaslužila poziv za članstvo\nDatum objave: 13.07.2014 14:29 | Autor: Agencija MINA\nPremijer Milo Đukanović rekao je u intervjuu agenciji MINA, komentarišući odluku Ministarskog savjeta da Crna Gora ne dobije poziv za NATO, da ga formulacija odluke ne ispunjava u potpunosti jer je ubijeđen da je Crna Gora zaslužila poziv za članstvo.\n»To govorim zato što sam često u komunikaciji sa NATO partnerima provjerao vrijednost etapnih i finalnih rezultata koje je Crna Gora ostvarila u realizaciji zadataka iz agende NATO integracija. Takođe, mislim da bez straha možemo da uporedimo naša sa dostignućima koje su fazi integracije u kojoj je danas Crna Gora bile postigle druge države iz okruženja, a koje su sada članice NATO-a«, kazao je Đukanović.\nOn je rekao da ovakve odluke zavise od dvije strane, zemlje kandidata i država Alijanse, koje odlučuju kada će im se zemlja kandidat pridružiti.\n»Takođe, u određenim vremenima nije manje važan ni geopolitički kontekst koji je, makar ja tako smatram, i opredjeljujuće doprinio da Crna Gora ne dobije poziv u ovom trenutku«, rekao je Đukanović.\nOn je ponovio da to nije neuspjeh i da je Crna Gora jedina od četiri države koje su kandidati dobila mogućnost da u dijalogu sa NATO-om, ne čekajući naredni samit ,tokom 2015. godine, ipak dobije poziv za članstvo.\n»Presudno je važno da u narednom periodu nastavimo sa istom posvećenošću reformama, kako bi iskoristili ukazanu šansu sda u najkraćem roku ostvarimo ovaj državno politički prioritet«, kazao je Đukanović.\nKomentarišući reformu bezbjednosnog sektora, koja je bila jedan od uslova za dobijanje poziva za članstvo, Đukanović je rekao da poslednjih nekoliko godina NATO u agendi potencirao četiri oblasti reforme.\nĐukanović je ponovio da je, osim toga, potencirana i reforma sektora odbrane, vladavina prava i podrška javnog mnjenja.\n»U svim razgovorima sa NATO partnerima na različitim nivoima imali smo redovnu razmjenu mišljenja o dostignućima u te četiri oblasti. Nikada, ni u naznakama, nije pokretano pitanje personalnih promjena, na čelu ili u dubini sistema bezbjednosti«, rekao je Đukanović.\nKada se pominju reforme u oblasti bezbjednosti podrazumijeva se, kazao je, obaveza dostizanja standarda koji će crnogorski bezbjednosni sistem učiniti kompatibnilnim sa sitemom NATO-a.\nĐukanović je objasnio da to prije svega znači izmjenu zakonske regulative na čemu je, kako tvrdi, Crna Gora vrijedno radila.\nOn je podsjetio da je Vlada proslijedila parlamentu Zakon o osnovama bezbjenodsnog sistema, kao i Zakon o Agenciji za nacionalnu bezbjednost, da su urađene izmjene odgovarajuće zakonske regulative u oblasti odbrane.\n»Uz to, konstituisali smo odjeljenje u Ministarstvu odbrane koje se bavi pitanjima bezbjednosti vojske, radili smo na institucionalnom snaženju ne samo ANB već smo Zakonom o osnovama sistema bezbjednosti predvidjeli i formiranje Savjeta za nacionalnu bezbjednost«, rekao je Đukanović.\nOn je kazao da je Crna Gora puno uradila, ne samo na formiranju novih, nego i na funkcionalnom snaženju postojećih institucija i da su rezultati na tom planu ohrabrujući.\n»Definitivno, meni nije poznato da je bilo ko iz NATO saveza personalnim pitanjima uslovljavao brzinu poziva Crnoj Gori. U bezbjednosnom sistemu se promjene događajaju i događaće se redovno kao i u drugim djelovima državne uprave. Nema govora da bi se time mogao obrazložiti izostanak očekivanog poziva sa ovogodišnjeg samita«, zaključio je Đukanović.


I Novi Sad dobija putnički aerodrom? | Kamatica\nPočetna > vest > I Novi Sad dobija putnički aerodrom?\nTekst objavljen: 06.07.2018 10:40\nLoukost kompanije, čarter letovu i avio-taksi trebalo bi da od 2020. godine sleću i na Aerodrom "Čenej" u Novom Sadu, piše u današnjem izdanju "Blic".\n"Poseban akcenat će biti na turizmu i biznis varijanti, dok se ne izgradi prava regionalna luka",rekao je Samardžić za "Blic".\nLoukost kompanije novi sad aerodrom čarter letovi


Saobraćajna policija: Sankcionisala 79 vozača zbog prekoračenja brzine, jedno lice teško povređeno · gradski.online\nSaobraćajna policija: Sankcionisala 79 vozača zbog prekoračenja brzine, jedno lice teško povređeno\nKIKINDA- Poslednji majski vikend na putevima i ulicama Kikinde i Severnobanatskog okruga obeležili su nesavesni vozači, koji su sankcionisani zbog prekoračenja dozvoljene brzine, vožnje pod dejstvom alkohola i ostalih saobraćajnih prekršaja.\nPrethodnog vikenda dogodile su se četiri saobraćajne nezgode u kojima je jedno lice zadobilo teške telesne povrede. Ukupna pričinjena materijalna šteta se procenjuje na oko 105.000 dinara. U sva četiri slučaja, uzrok saobraćajnih nezgoda bile su neadekvatne radnje vozilom.\nZbog učinjenih saobraćajnih prekršaja, zahtevi za pokretanje prekršajnog postupka podneti su protiv 32 učesnika u saobraćaju i izdato je 111 prekršajnih naloga.\nIz saobraćaja su zbog upravljanja vozilom pod dejstvom alkohola isključena četiri vozača, a od kojih su dvojica zadržana u trajanju do 12 časova, jer je izmerena količina alkohola u organizmu prelazila granicu od 1,20 mg/ml alkohola u organizmu.\nOtkriveno je 11 prekršaja nekorišćenja sigurnosnog pojasa, 79 prekršaja prekoračenja dozvoljene brzine kretanja vozila i 27 ostalih prekršaja.\nPrethodnoRade Medić o goleadi i učinku “Crvene zvezde”: Cilj ispunjen, naredna sezona biće izazovna\nSledećeKikindi posebna čast: Biće domaćin regionalnog izdanja “Sportskih igara mladih”, ovako je bilo danas


Hranitelji obeležili svoju slavu - Televizija LeskovacTelevizija Leskovac\n« Leskovčanin poginuo kod Vladičinog Hana\nPoljoprivrednici na ceni, a nikad slabije interesovanje za upis u… »\nHranitelji obeležili svoju slavu\nLeskovac – Leskovačko Udruženje hranitelja „Sunce“ proslavilo je danas u Centru za socijalni rad, slavu Ikona presvete Bogorodice Trojeručice.\nUdruženje radi od 2005. godine i okuplja 40 – tak hranitelja koji žive na teritoriji grada Leskovca, a kod kojih je smešteno 70 – oro dece bez roditeljskog staranja.\nPozdravljajući goste i prisutne hranitelje domaćin slave i predsednik Udruženja hranitelja „Sunce“ Mirko Ljubenović pohvalio je saradnju koju imaju sa Centrom za socijalni rad ali je i izrazio želju da se broj dece koju će hraniteljske porodice prihvatati, sve više smanjuje.\nCentar za socijalni rad već 53 godine uspešno realizuje programske zadatke i poverene poslove među kojima je i iz dela porodične pravne zaštite – smeštaj i zaštita dece bez roditeljskog staranja.\nNa ovakvim slučajevima radi stručan tim za hraniteljstvo kako bi se ovakav vid zaštite obavio na najbolji način, rekao je direktor Centra za socijalni rad, Boban Ilić.\n„Trenutko funkcionišu 102 hraniteljske porodice. U porodičnom smeštaju nalazi se 178 dece od čega: 107 u hraniteljskim porodicama, 60 u srodničkim, a 11u specijalizovanim ustanovama socijalne zaštite“ rekao je Boban Ilić, direktor Centra za socijalni rad.\nOn je ovom prilikom istakao da su nastojanja Centra da u narednom periodu, u sklopu ove ustanove socijalne zaštite, bude otvoren Centar za porodični smeštaj u kome će raditi osposobljenmi ljudi – treneri koji će edukovati lica koja žele da pomognu radu centra.\nSlavu Ikona presvete Bogorodice Trojeručice Udruženje „Sunce“ uzelo je kao krsnu jer ona simbolizuje najčistiju, najiskreniju i najveću ljubav žene prema detetu.


"Vreme je" iz Vladimiraca pristupilo "Akciji" - Glas Podrinja\nFoto: Glas Podrinja: 30-ak organizacija u "Akciji"\nOtvorenoj građanskoj platformi "Akcija" danas se priključila i Grupa građana "Vreme je" iz Vladimiraca. "Akcija" sada broji 30-ak organizacija sličnih stavova sa teritorije cele Srbije.\n-Zeleni dogovor za Srbiju i Otvorena građanska platforma "Akcija" su uspeli da, u prethodnih 10 meseci, "pokriju" 63 grada i opštine u Srbiji, u kojima imamo što odbore stranke Zajedno za Srbiju, što partnerske organizacije. Zajednička ideja nam je da ponudimo građanima jednu novu političku opciju za koju mogu da glasaju. Naš program treba da omogući da ljudi više zarađuju, da više odlučuju, da štitimo i čuvamo životnu sredinu, da se građani bolje leče i da nam obrazovanje bude kvalitetnije, kaže inicijator "Akcije" Nebojša Zelenović.\nFoto: Glas Podrinja: "Akcija" pokrila 63 grada u Srbiji\nĐorđe Mirković iz GG "Vreme je" naveo je da su nastali iz organizacije "Za bolje Vladimirce" koja je prošlim izborima osvojila oko 16 odsto glasova u ovoj opštini i četiri odbornika u Skupštini Opštine.\nFoto: Glas Podrinja: Uspostavljena lokalna, regionalna i međunarodna saradnja\nZelenović je podsetio da je uspostavljena saradnja sa "Ne davimo Beograd", sa lokalnim ekološkim pokretima, Aleksandrom Jovanović Ćutom i njegovom organizacijom.


RTCG - Radio Televizija Crne Gore - Nacionalni javni servis :: Politika :: Promjena vlasti test političke zrelosti\n07. 10. 2020. 16:44 >> 22:16 6\nĐUKANOVIĆ U BERLINU\nPromjena vlasti test političke zrelosti\nUsvajanje evropskih vrijednosti i integracija u EU ostaje osnovna preokupacija državne politike i njen strateški cilj, poručio je predsjednik Crne Gore Milo Đukanović danas u Berlinu, gdje se sastao sa predsjednikom Bundestaga Volfgangom Šojbleom. Crna Gora, kako je istakao Đukanović, nastavlja da bude aktivan činilac regionalne saradnje i promoter evropskih vrijednosti kao jedina zemlja kandidat na Zapadnom Balkanu sa svim otvorenim pregovaračkim poglavljima. Šojble je na sastanku naglasio da je svaka promjena vlasti i test političke zrelosti, koji podrazumijeva i očekivanje da nova vlada svoj rad nastavi na onome što su rezultati prethodne vlade.\nĐukanović je, kako je saopšteno iz Kabineta predsjednika, upoznao predsjednika Šojblea sa razvojem događaja u Crnoj Gori nakon nedavno održanih parlamentarnih izbora.\nOcijenio je da izbori i sve ono što je uslijedilo nakon priznanja rezultata od strane svih aktera, što je prvi put u novijoj istoriji parlamentarizma u Crnoj Gori, potvrđuje napredak u pogledu demokratske kulture i kapaciteta za demokratsku tranziciju vlasti.\n"Crna Gora ulazi u novo poglavlje u političkom životu, iskustvo kohabitacije, sa puno izazova na koje će vjerujemo odgovoriti na najbolji način. Sa pozicije Predsjednika nova većina imaće apsolutnu podršku za sve ono što bude u cilju usvajanja evropskih vrijednosti, a tome će doprinositi i državotvorno djelovanje nove proevropske opozicije", kazao je predsjednik Đukanović.\nŠojble je uz srdačnu dobrodošlicu i zadovoljstvo ponovnim susretom, čestitao Crnoj Gori na održanim izborima koji su izraz demokratije.\nPromjena vlasti, koja se desila po prvi put u Crnoj Gori, uvijek je izazov, kazao je Šojble uz podsjećanja na ranija njemačka iskustva. U tom procesu, kako je naveo, Predsjednik ima posebnu odgovornost, zbog čega mu želi uspjeh i posebno čestita.\nBundestag će, dodao je Šojble, nastaviti da razvija odnose saradnje i s novom većinom i budućom opozicijom i time potvrđivati značaj koji pridaje svim elementima u političkoj strukturi Crne Gore.\nOn je naglasio i da je svaka promjena vlasti i test političke zrelosti, koji podrazumijeva i očekivanje da nova vlada svoj rad nastavi na onome što su rezultati prethodne vlade. To je nešto što se mora naučiti, i što je u najboljem interesu države, kazao je Šojble.\nSagovornici su ukratko komentarisali i politiku proširenja, kao i odnose u regionu, u širem kontekstu.\n"Takođe, podijelili su zabrinutost razvojem pandemije, čije se pogoršanje očekuje i u Njemačkoj u narednim sedmicama. Zato moramo biti spremni da uradimo sve što je moguće i postići oko toga jedinstvo u Evropi. Posledice su veoma zabrinjavajuće naročito na planu ekonomije, gdje najveći izazov ostaje očuvanje ekonomskih potencijala za period nakon krize, zajednička je ocjena dvojice zvaničnika", navodi se u saopštenju iz Kabineta.\nOd Štajnmajera riječi priznanja\nDodatno smo uvjereni koliko je važno što jedna od najznačajnijih adresa u Evropi tako razumije potrebu za evropeizacijom Zapadnog Balkana, istakao je predsjednik Crne Gore Milo Đukanović nakon današnjeg sastanka sa predsjednikom SR Njemačke Frankom Valterom Štajnmajerom.\nĐukanović je nakon sastanka rekao da je dijalog sa Njemačkom važan za svaku državu u svijetu, posebno za državu dimenzije kakva je Crna Gora i posebno u ovom trenutku.\n“Ovo je vrijeme značajnih previranja na globalnoj političkoj i ekonomskoj sceni, ovo je vrijeme u kojem se svi suočavamo sa teškim posljedicama pandemije koronavirusa i razgovor na najvišim političkim adresama u Berlinu je od izuzetnog značaj za Crnu Goru”, rekao je Đukanović.\nOn je posebno istakao razgovor sa predsjednikom Štajnmajerom.\n“To je bio razgovor prepun priznanja za ulogu koju je Crna Gora igrala i igra na Zapadnom Blakanu, promotera evropskih vrijednosti u našem regionu. Takođe riječi priznanja za postupanje i dosadašnje i nove vlasti u periodu nakon izbora, za to što je dosadašnja vlast priznala rezultate izbora i najavila svoje aktivno učešće u parlamentu ali isto tako riječi očekivanja od nove vlasti da će nakon izjava koje su dali svojim djelima potvrditi da žele da nastave nešto što je Crna Gora do sada ostvarila”, kazao je Đukanović.\nCrnogorski predsjednik je kazao da je korisno to što su se u svim razgovorima sa predstavnicima ključnih institucija čuli riječi priznanja za sve ono što je Crna Gora do sada uradila na planu demokratskog razvoja, za napredak ostvaren na planu usvajanja evropskih standarda i zauzimanja željene pozicije u okviru evroatlantksih integracija, te riječi priznanja za napredak na putu ka članstvu u EU.\nMilo Đukanović Volfgang Šojble


Republika / Doktorat Siniše Malog autentičan i nesporan\nMario Spasić, generalni sekretar:\n- Posebno formirana komisija Fakulteta organizacionih nauka u Beogradu stavila je tačku na polemike vezane za doktorsku disertaciju Siniše Malog, sadašnjeg ministra finansija, čime je data potvrda o tome da se svih ovih godina iz političkih razloga vodila politička kampanja protiv Siniše Malog.\nČetvorica visokokompetentnih redovnih profesora domaćih i inostranih referentnih univerziteta, jednoglasno i bez zadrški, eksplicitno su zaključili da se ne radi o plagijatu, da je reč o samostalnom radu Siniše Malog i da je evidentan naučni doprinos.\nMali: Tokom posete Makrona očekujem razgovore o izgradnji metroa\nUstavom zagarantovana autonomija univerziteta i Zakon o visokom obrazovanju ne podrazumevaju to da naučnu analizu bilo čije doktorske disertacije vrše priučeni i apsolutno nekompetentni novinari i nesvršeni studenti, već autonomija univerziteta podrazumeva da je ovo tačka na svu očigledno političku papazjaniju oko doktorata Siniše Malog.\nSvaka dalja polemika oko univerzitetskog stava da nije reč o plagijatu, predstavlja napad na Univerzitet i njegovu autonomiju naveo je Spasić.\nSiniša Mali Fakultet Ministar finansija Diploma Doktorati Doktorat


„RŽD International“ će rekonstuisati deonicu železničke pruge Beograd – Budimpešta | TIK RF\n„RŽD International“ (kćerka-firma ruske kompanije „OAO RŽD“) je potpisala aneks ugovora o rekonstrukciji deonice Stara Pazova – Novi Sad pruge Beograd-Budimpešta.\nPrema saopštenju pres-službe ove kompanije, dokument je potpisan u zgradi Vlade tokom posete prvog potpredsednika „RŽD-a“, gospodina Aleksandra Mišarina.\nPodsećanja radi, Ugovorom se predviđa rekonstrukcija, modernizacija i izgradnja dvokolosečne železničke pruge na deonici Stara Pazova-Novi Sad, u dužini od 40 kilometara.\nPored izgradnje dvokolosečne železničke pruge, biće izvedena još 3 vijadukta, tunel, 19 mostova i propusta, kao i 36 malih mostova, nova stanica Beška, rekonstrukcija stanica Sremski Karlovci, Inđija, Petrovaradin sa podzemnim prolazima…\nMišarin je zajedno sa potredsednicom Vlade, ministarkom građevinarstva, saobrađaja i infrastrukture Srbije, gospođom Zoranom Mihajlović, učestvovao u svečanom uspostavljanju železničkog saobraćaja na deonici Resnik – Valjevo železničke pruge Beograd – Bar (Crna Gora), čija je rekonstrukcija započela u julu 2016. godine. Kompanija „RŽD“ je rekonstruisala zemljani trup, gornji stroj pruge, dva tunela i 17 mostova, kontaktnu mrežu, sisteme signalizacije i telekomunikacije. Kompanija „RŽD“ je takođe sprovela remont svih infrastrukturnih objekata duž železničke pruge, između ostalog, popravku i modernizaciju desetak stajališta. Kompanija je svoje ugovorne obaveze ispunila u zadatom roku, bez obzira na letnju sezonu i visok priliv turista. Vrednost projekta iznosi 80 miliona evra, i zahvaljujući tome, putnički vozovi sada mogu da razviju brzinu do 110 km/h.\n„RŽD International“ je u fazi realizacije projekta izgradnje i rekonstrukcije objekata železničke infrastrukture u Srbiji od marta 2014. godine. Ugovor o dobijanju ruskog kredita u iznosu od 800 miliona dolara su zaključile Vlade Ruske Federacije i Republike Srbije. Rekonstrukcija deonice Resnik-Valjevo se sprovodi u skladu sa sporazumom od decembra 2015. godine. Planirani rok završetka projekta je jun 2018. godine, dok njegova ugovorna vrednost iznosi oko 80 miliona dolara.